Uhapšeni u Prištini zbog primanja mita u raspodeli subvencija - Poljoprivredne vesti | Agroklub.rs\nUhapšeni u Prištini zbog primanja mita u raspodeli subvencija\nPrištinski mediji navode da se očekuje još hapšenje u drugim opštinama na KiM, odnosno da će biti uhapšeno najmanje 23 osoba.\nPolicija i Prištini uhapsila je sedam zvaničnika Agencije za razvoj poljoprivrede pri ministarstvu poljoprivrede u akciji "Subvencija 2021", osumnjičene za zloupotrebu službenog položaja i primanje mita u raspodeli subvencija, prenosi RTS.\nPrištinski mediji navode da se očekuje još hapšenje u drugim opštinama na KiM, odnosno da će biti uhapšeno najmanje 23 osoba, kako javlja GazetaExpress. U sličnoj operaciji u februaru ove godine nekolicina ljudi je uhapšena i skoro 400.000 evra u kešu je zaplenjeno.\nPodsetimo, početkom aprila ove godine pripadnici Ministarstva unutrašnjih poslova, Uprave kriminalističke policije, u saradnji sa Ministarstvom poljoprivrede, uhapsili su devet vlasnika poljoprivrednih gazdinstava zbog postojanja osnova sumnje da su počinili krivično delo prevara.\nTačnije, osumnjičeni su od juna 2017. do avgusta 2019. godine, falsifikovali dokumentaciju za dobijanje podsticajnih sredstava, na osnovu koje im je Uprava za agrarna plaćanja odobravala isplatu navedenih sredstava.\nNa taj način su oštetili budžet Republike Srbije za preko 21,8 miliona dinara.\nUhapšeno Zloupotreba Mito Subvencije Priština


U samoizolaciji petero građana Donjeg Vakufa - Bug.ba - Info portal Bugojno\nSindikat policije: Neprihvatljivo smanjenje plaća, rizikujemo svoje i zdravlje svojih porodica\nRedakcija 11/03/2020 Nema komentara\nU samoizolaciji i pod zdravstvenim nadzorom na području općine Donji Vakuf nalazi se pet osoba, koje su određeno vrijeme boravile na području Irana, Južne Koreje, Kine i Italije.\n– Putnici koji dolaze iz navedenih zemalja dužni su se, odmah po povratku, javiti na telefone JU Dom zdravlja u Donjem Vakufu 062/717-134 i 030/260-811, koji je u funkciji 24 sata, dok će oni koji se ne prijave, ili daju neistinite podatke, biti sankcionirani – saopćeno je iz ove zdravstvene ustanove.\n– Generalno, sve preporuke odnose se na smanjenje rizika od akutnih respiratornih i drugih infekcija. Kao i uvijek do sada, radimo na očuvanju zdravlja i preveniranju bolesti. Zato, molimo građane da u našu ustanovu dolaze samo ako je to prijeko potrebno, kako ne bi ugrozili one koji su zdravi – stoji u priopćenju, s potpisom direktorice JU Dom zdravlja Donji Vakuf Rusmire Bašić.\nPredstojeći prvenstveni mečevi Prve i Druge lige FBiH zvanično bez prisustva publike na stadionima!


Bob Geldof i direktor Nišvila u pregovorima o novom Live Aid-u | Balkanrock.com\nDirektor Blagojević mu je tom prilikom izložio svoj koncept potencijalno novog Live Aid-a 13. jula 2020 tačno na 35 godišnjicu slavnog događaja. “Predložio sam Bobu da koncert posveti svim migrantima na zapadno – balkanskoj ruti a da se prikupljenim novcem obnove porušeni domovi migranata a da radni naslov te humanitarne akcije bude “ Home sweet Home“.\nGradsko polje u Niškoj tvrđavi bilo bi idealno mesto koje može da primi 100 000 posetilaca a sam Niš nalazi se na glavnoj raskrsnici migrantskih puteva, a poseduje adekvatan aerodrom. Srbija , Makedonija , Albanija , Crna Gora i Bosna i Hercegovina su najviše opterećene prihvatom izbeglica, ali ništa manje problema nemaju ni Grčka, Bugarska i Rumunija pa i Hrvatska i Mađarska. Bob se saglasio da njima treba pomoći, ali da paralelno treba uspostaviti mir i pokrenuti privredu njihovih zemalja na nivo pre ratova kao preduslov njihovog povratka. “Obojica smo se saglasili da siromašne zemlje Zapadnog Balkana podnose najveći teret migrantske krize a da najveći benefit krize imaju najrazvijenije europske zemlje koje dolaze do jeftine radne snage kojoj pripadaju najteži poslovi, često nedostojni njihovog obrazovanja. Bob je rekao da takva ideja zahteva dobru pripremu i jedinstvo svih zemalja na zapadno balkanskoj ruti ali da nije moguće obezbediti donatore , muzičare, regulisati televizijska prava i sve organizovati do 13. jula 2020”, izjavio je direktor Nišvila Ivan Blagojević.


Usvojen Plan detaljne regulacije: Uskoro 'Kempinski' umesto 'Jugoslavije' - Novosti - Turistički svet\nUsvojen Plan detaljne regulacije: Uskoro "Kempinski" umesto "Jugoslavije"\nHotel visoke kategorije iz lanca "Kempinski", sa dve kule visoke spratnosti kao deo stambenog i poslovnog kompleksa, trebalo bi da bude izgrađen u Bloku 11 u Zemunu, previđeno je Planom detaljne regulacije koji je usvojila Skupština grada.\nKada je izgrađen, hotel "Jugoslavija" bio je najveći i najmoderniji u tadašnjoj SFRJ, sa 1.500 prostorija, dva restorana i pratećim sadržajima.\nRekonstrukcija nekada prestižnog beogradskog hotela "Jugoslavija" trebalo bi, prema ranijim najavama, da počne 2016, a ekskluzivni hotelsko-poslovni kompleks, ako ne bude novih zastoja, prve goste dočekaće 2019.\nUkoliko planovi sa arhitektonskih skica pređu u građevinske poslove, Beograd će, svojim izgledom ličiti na svetske metropole.\nKada je izgrađen i otvoren, "Jugoslavija" je bio najveći i najekskluzivniji hotel ne samo u tadašnjoj zemlji, nego i na Balkanu. U njemu su boravili brojni zvaničnici i poznate ličnosti poput Ričarda Niksona, Džimija Kartera, kraljice Elizabete druge, Vilija Branta, Tine Tarner, Nila Armstronga.\nOvaj prestižni objekat nastradao je tokom NATO bombardovanja pošto su ga dva projektila pogodila u noći između 7. i 8. maja 1999. godine. Jedan projektil je pao na levo krilo gde je smeštana kuhinja, nekoliko velikih sala i administrativni deo, a drugi na pet do šest metara od glavnog ulaza.


Tegeltija i predstavnici Svjetske banke o unapređenju poslovnog okruženja - Privredna štampa\nMinistar finansija RS-a Zoran Tegeltija razgovarao je juče s Misijom Svjetske banke o novim operacijama u okviru programa Okvirno partnerstvo za period 2016-2020. godina, a koji je ova međunarodna finansijska institucija odobrila krajem prošle godine, nakon uspješno započete realizacije Akcionog plana i Reformske agende.\nU fokusu interesovanja Misije Svjetske banke tokom inicijalne posjete bile su mjere koje imaju za cilj unapređenje poslovnog okruženja i jačanje konkurentnosti, saopćeno je iz entitetskog resornog ministarstva.\nNovo Okvirno partnerstvo Grupacije Svjetske banke u četvorogodišnjem periodu obuhvata analize, savjete i finansiranje za ubrzanje reformi usmjerenih na obavljanje ekonomskog rasta u tri ključne oblasti među kojima su obuhvaćeni i javni i privatni sektor, a jedan od pravaca je jačanje otpornosti na elementarne nepogode.\nOd 01.01.18. godine su na snazi nove, veće, cijene cigareta u Bosni i Hercegovini. Iz Uprave za indirektno oprezivanje (UIO)…\nNovalić – Mandl: Austrija je drugi najveći strani ulagač u BiH\nPremijer Federacije Bosne i Hercegovine Fadil Novalić primio je danas u sjedištu Federalne vlade u Sarajevu delegaciju privrednika iz Austrije…\nSukhrob Khoshmukhamedov, zamjenik rezidentne predstavnice Razvojnog programa Ujedinjenih nacija (UNDP) u BiH i Čedomir Lukić, ministar prostornog uređenja, građenja i…


29. decembar 2016. godine, Beograd\nNakon uspešno organizovanog predavanja na Mašinskom fakultetu, koje je visoko ocenjeno od strane studenata i predstavnika fakulteta, kompanija EuroCons Group učestvovala je na događaju nazvanom “Karijerno ćaskanje”, održanom 29. decembra 2016. godine na Mašinskom fakultetu. Događaj je organizovan u okviru jednosemestralnog fakultativnog kursa “Veštine upravljanja karijerom” za studente završne godine master studija, u organizaciji Centra za razvoj karijere i savetovanje studenata Univerziteta u Beogradu.\n“Karijerno ćaskanje” realizovano je u vidu neformalnog razgovora studenata sa predstavnicima četiri kompanije: Air Srbija, Robert Bosch, Naučno – tehnološki park Beograd i EuroCons Group. Ispred kompanija bili su predstavnici HR sektora i diplomirani mašinski inžinjeri, koji su učesnicima davali karijerne savete, te pružali informacije vezane za prilike i mogućnostima za rad u kompanijama. Cilj događaja bio je upoznavanje studenata sa realnim okolnostima i potrebama na tržištu rada.\nOvaj događaj predstavlja treći u nizu koji je kompanija EuroCons Group realizovala na Mašinskom fakultetu, sve u cilju upoznavanja budućih generacija inžinjera sa radom u branši, novim znanjima i tehnologijama. Očekujemo da će se dobra sardanja sa obrazovnim institucijama nastaviti, na zadovoljstvo svih učesnika.


Atentat na Aleksandra Vučića Zvicer planirao za februar\nPrema dosadašnjim informacijama, jedan od šefova zloglasnog "kavačkog klana" tempirao je napad na Vučića za februar, a atentat je, prema dostupnim saznanjima, trebalo da bude izvršen snajperom. Identifikovano je ukupno sedam pripadnika ove organizovane kriminalne grupe i za njima su raspisane poternice.\nU sklapanju ovog stravičnog mozaika u ovom trenutku angažovani su gotovo svi obaveštajni resursi Srbije, sa ciljem da se sačuva život srpskog predsednika, ali i do detalja otkrije monstruozni plan i njegovi izvršioci, rasvetli ko su njihovi politički nalogodavci, kao i da li su i koje agenture iz inostranstva, ali i ljudi iz šireg okruženja šefa države, u to uključeni.\nIntenzivno se prikupljaju svi relevantni podaci o pripremama za likvidaciju Vučića, a o čemu su pripadnici policije jedne zemlje članice Evropske unije obavestili naše organe 14. januara, posredstvom Evropola, pod oznakom hitno. Ona je proverena na više ekspertskih nivoa i utvrđeno je da je verodostojna, pa su Ministarstvo unutrašnjih poslova i Bezbednosno-informativna agencija zajedno sa Evropolom i partnerskom službom od koje je informacija dobijena pokrenuli opsežnu akciju utvrđivanja identiteta svih pripadnika ove zločinačke organizacije koji su upleteni u paklenu zamisao.\nU informaciji o pripremanju atentata, kako saznajemo, tačno se navodi sedam imena, od kojih je najpoznatije Zvicerovo, zatim oružje koje treba da se koristi, ali i države gde će primopredaja delova snajpera biti obavljena. On bi tek u Srbiji, prema zločinačkim planovima, bio sklopljen u smrtonosno oružje. Meci za njega, drugim kanalima, stigli bi do mesta sa kojeg atentat treba da se izvrši.\nZa prenos oružja, opreme i metaka, obezbeđeni su čak i legalni papiri. Kao da je reč o sasvim običnom uvozu preko zvanične firme. Nalog za ubistvo predsednika Vučića je, prema dostupnim podacima, izdao Zvicer, koji slovi za jednog od vođa zloglasnog "kavačkog klana", ali postoje indicije da to "nije uradio na svoju ruku" već u dogovoru sa svojim mentorima u Crnoj Gori.\nNa političku pozadinu ovih planova Zvicerove kriminalne grupe, već su upozorili i sam predsednik Vučić i mnogobrojni ministri i predstavnici vlasti, ukazujući da mnogima, i u zemlji i izvan nje, odgovara destabilizacija Srbije.\nDa sve ovo što se sada dešava opasno podseća na situaciju pred ubistvo premijera Zorana Đinđića ukazao je juče i zamenik gradonačelnika Beograda i funkcioner SNS Goran Vesić. On je rekao da je imao privilegiju da bude saradnik Đinđića, kao sada i Vučića, i da je bio prisutan kada su se dešavale radnje koje su prethodile atentatu:\n- Nažalost, ne mogu da ne primetim da se dešavaju slične stvari. Pre svega, svako upozorenje bi trebalo da bude ozbiljno shvaćeno. Aktuelno upozorenje je stiglo preko Evropola, organizacije koju čine policije evropskih zemalja. Ne mogu da razumem sprdnju na društvenim mreža i u pojedinim medijima koji se na taj način odnose prema toj informaciji. Na isti način su se odnosili kada se dogodio pokušaj atentata na Đinđića kod "Arene" - podsetio je Vesić.\nOn je rekao da se seća medija koji su pisali da je Đinđić organizator atentata na samog sebe i da je sve izmislio, a nekoliko nedelja kasnije se nažalost dogodio i pravi atentat i pokazalo se da su svi ti događaji bili povezani. Upozorio je da se isti ljudi sada sprdaju i sa ovom temom i da ne može da razume, kao što ne shvata ni pojedine državne funkcionere, ministre, direktore javnih i drugih preduzeća i partijske funkcionere SNS koji još nisu našli za shodno da se oglase.\nRAJIĆ: PRETNJE SHVATITI OZBILJNO\nPOLITIČKI analitičar iz Centra za društvenu stabilnost Predrag Rajić upozorava, za "Novosti", da pretnje predsedniku Vučiću treba shvatiti najozbiljnije:\n- Pozivam nadležne organe da rade svoj posao i zaštite predsednika kom je očito ugrožena bezbednost. Predsednik Vučić se beskompromisnom borbom protiv kriminala zamerio mnogim moćnicima i sada je vreme da svi stanemo oko njega, kao simbola našeg jedinstva.\nAngažovane sve službe bezbednosti, Foto Arhiva\nUBISTVO PLANIRANO NOVCEM OD DROGE\nNA osnovu do sada prikupljenih informacija, novac za izvršenje atentata potiče od nelegalne trgovine narkoticima. Poznato je da je Zvicer, na osnovu policijskih i obaveštajnih podataka Interpola, jedan od glavnih snabdevača Zapadne Evrope kokainom, koji nabavlja u Južnoj Americi.\nAleksandar Vučić predsednik Srbije atentat na Aleksandra Vučića


Mladjan Djordjević: Pritisak na SPC i Amfilohija zajednički poduhvat Djukanovića i Vučića – NovostiDana.rs\nSavetnik nekadašnjeg predsednika Srbije Borisa Tadića i tadašnji sekretar državnog saveta za Srbe u regionu Mladjan Dordjević izjavio je da se pritisak na Srpsku pravoslavnu crkvu (SPC) i mitropolita crnogorsko primorskog Amfilohija može posmatrati kao zajednički poduhvat predsednika Crne Gore Mila Djukanovića i predsednika Srbije Aleksandra Vučića „kojima je i jednom i drugom trn u oku“.\n„Uveren sam da Crna Gora neće privatizovati manastire. Oni hoće da banalizuju veru onako kako su to komunisti radili“, rekao je Djordjević za novi broj Nedeljnika, navodeći da ima nekoliko razloga zašto je baš sad donet Zakon o veroispovesti, za koji kaže da je isključivo usmeren protiv srpske crkve a kao takav i protiv Srba.\nOn je rekao da su prvi razlog izbori na jesen ove godine i da je „cilj da se pojača podela izmedju Crnogoraca i Srba i da se na vlasti očuva kriminalni režim“.\n„Nama je to dobro poznato jer u poslednjih osam godina živimo u takvom društvu. I Vučić i Djukanović su stvorili društvo bez zakona, bez pravde. Crnom Gorom se kao i Srbijom, vlada lažima i besmislom, ali veoma opasnom propagandom, zasnovanom na mržnji prema srpskom narodu. Stoga se i ovaj pritisak na SPC i mitropolita Amfilohija može posmatrati kao zajednički poduhvat Djukanovića i Vučića budući da im je obojici glavni problem“, rekao je Djordjević.\nOn je rekao da je „drugi cilj zakona lukrativni, da se vladajuća klika dočepa atraktivnog zemljišta na primorju, budući da već ima dogovor sa arapskim investitorima o daljoj prodaji“.\n„I na kraju, ali ne najmanje važno, cilj je prikrivanje afera Djukanovića i Vučića, od ‘Koverte’, preko ‘Krušika’ i ‘Jovanjice’, do mnogi drugih. Tragično je, medjutim, da ovakvim zakonom kojim se krši Ustav, Djukanović zapravo ruši temelje crngorske države i državnosti“, rekao je Djordjević.\nOn je naglasio da je mitropolit Amfilohije najveći kritičar Vučićeve kosovske politike, „za koju još ne znamo šta je“.\n„Ovo je bila prilika da se mitropolit ‘zabavi’ Crnom Gorom i da se kroz Vučićeve taboloide u Srbiji plasira priča da mitropolit i Milo hoće da odvoje crkvu u Crnog Gori“, rekao je Djordjević.\nOn je rekao da od povrataka Dragana Dilasa na političku scenu aktivno podržava njegove aktivnosti i aktivnosti na formiranju širokog opozicionog bloka, jer smatra da samo ujedinjene gradjanske i nacionalne snage, sve političke opicije koje nisu ekstremne, mogu da se suprotstave „ovom zlu koje vlada“ i da je zato predmet napada Vučića.\n„Nisam član nijedne stranke, kao što nisam bio član ni Demokratske stranke kada sam bio savetnik predsednika“, rekao je Djordjević.


SMANJENJE FINANSIJSKE IZLOŽENOSTI BANAKA IZ EVROPSKE UNIJE NE DOVODI U PITANJE STABILNOST DOMAĆEG FINANSIJSKOG SEKTORA\nSmanjenje finansijske izloženosti banaka iz Evropske unije prisutno je u gotovo svim zemljama regiona. Taj proces nije mogao da zaobiđe ni Srbiju, tim pre što supsidijari banaka iz Evropske unije učestvuju u aktivi našeg bankarskog sektora sa oko 74 odsto. Međutim, taj postupni proces ne dovodi u pitanje stabilnost domaćeg finansijskog sektora, već uslovljava prilagođavanje zahvaljujući kome je Srbija jedna od retkih zemalja u regionu u kojoj je u toku krize zabeleženo samo usporavanje, a ne i pad kreditne aktivnosti, ističe Narodna banka Srbije povodom najnovijeg izveštaja međunarodnih zajmodavaca okupljenih oko "Bečke inicijative".\nVažno je imati u vidu da banke u stranom vlasništvu nisu filijale stranih banaka, već posebna pravna lica koja za svoje obaveze odgovaraju sopstvenim kapitalom, što znači da nije ni moguće povlačenje kapitala iz domaćih banaka, kako se to često pogrešno tumači. Štaviše, kapital banaka je uvećan i poslednjeg dana septembra iznosio je oko 574 milijarde dinara, ili pet milijardi evra, dok se u periodu 2008-2010. kretao u rasponu od 4,1 do 4,7 milijardi evra.\nUkupna neto izloženost bankarskih grupa prema finansijskim i nefinansijskim institucijama u Srbiji smanjena je za oko dve milijarde evra, kao uostalom i u svim zemljama centralne i istočne Evrope, ali je to u najvećoj meri neutralisano rastom deviznih depozita stanovništva i privrede kod domaćih banaka. S rastom od preko tri milijarde evra od kraja 2008. devizna štednja stanovništva dostigla je osam milijardi evra i nalazi se na istorijskom maksimumu. Pored toga, struktura izvora sredstava bankarskog sektora je povoljna, jer dominantan izvor predstavljaju domaći depoziti, koji iznose preko 70 odsto svih obaveza banaka. Zahvaljujući tome, rast kreditne aktivnosti nefinansijskom sektoru, kao i rast izloženosti prema državi, finansiran je upravo iz rasta depozita.\nPad izloženosti evropskih bankarskih grupa praćen je pozitivnom promenom ponašanja banaka - smanjena je njihova zaduženost, a povećano učešće depozita kao izvora finansiranja. Takođe, bitno je poboljšana i struktura zaduženosti, pre svega znatnim smanjenjem učešća kratkoročnog zaduživanja u inostranstvu. Istovremeno, u okviru dugoročnog zaduživanja banke se manje oslanjaju na svoje matice, a više na međunarodne finansijske institucije.\nSmanjenje izloženosti u osnovi znači pad zaduženosti Republike Srbije, posebno kompanija, što takođe predstavlja promenu ponašanja u pozitivnom smeru. Razduživanje banaka i privrede doprinosi smanjenju spoljnog duga, redukciji deficita tekućeg računa platnog bilansa i smanjenju rizika po finansijsku stabilnost. Reč je u suštini o jednom zdravom ekonomskom procesu, pri čemu je bitno da se on odvija postupno i da mu se domaća ekonomija prilagođava, što sa Srbijom jeste slučaj, ističe Narodna banka Srbije.\nIzvor: Press služba Narodne banke Srbije, 15.11.2012.


Danas: Za struju iz uvoza u prva dva meseca ove godine plaćeno osam puta više nego prošle - Radio Sto Plus\nDanas: Za struju iz uvoza u prva dva meseca ove godine plaćeno osam puta više nego prošle\nSuma koju je u prva dva meseca ove godine Srbija platila za uvoz struje uvećana je za osam puta u odnosu na isti period prošle godine, rekao je danas urednik časopisa "Makroekonomske analize i trendovi" (MAT) Ivan Nikolić, preneo je portal Danas.\n„U prva dva meseca ove godine za nabavku električne energije iz inostranstva izdvojeno je 86 miliona evra dok je prošle godine taj iznos bio deset miliona evra“, rekao je Nikolić.\nRazlog za razliku u ceni, kako je rekao, nije veća potrošnja struje u Srbiji, već činjenica da je električna energija uvožena tokom zimskog perioda kada je njena cena bila veća.\nU januaru i februaru je, kako je rekao, potrošeno 575 miliona evra više nego u istom periodu prošle godine na uvoz gasa i nafte zbog poskupljenja tih energenata.\nPrema podacima časopisa „Makroekonomske analize i trendovi“ ukupna industrijska proizvodnja u Srbiji je u januaru 2022. godine medjugodišnje pala 2,2 odsto i u februaru 0,7 odsto, a presudan razlog je izrazit pad u sektoru snabdevanja električnom energijom, gasom, parom i klimatizacija koji je u januaru iznosio 18,6 odsto, a u februaru 25,8 odsto.\nU prva dva meseca ove godine vrednost uvoza je više nego dvostruko premašila rast vrednosti izvoza, a glavne komponente tog rasta su uvoz sirove nafte i gasa, koksa, naftnih derivata, hemijskih proizvoda i električne energije, naveli su stručnjaci MAT-a.\nOsnovni razlog za veći uvoz struje u Srbiju nego inače je kolaps elektroenergetskog sistema krajem prošle godine. Nadležni u Elektroprivredi Srbije (EPS) nisu pripremili dovoljne količine kvalitetnog uglja, ali ni mazuta za potrebe najveće Termoelektrane „Nikola Tesla“ (TENT), što je uzrokovalo manju proizvodnju struje iz domaćih izvora.\nS obzirom na to da su zbog kašnjenja remonta bloka B1 u TENT-u u većoj meri trošene rezerve struje u hidroelektranama da bi se namirile količine koje nedostaju morao je da usledi interventni uvoz struje iz inostranstva. U toku grejne sezone cene struje su bile „paprene“, pa je to bio ceh koji je plaćen zbog loše procene poslovodstva EPS-a o potrebnim količinama uglja i mazuta u TENT-u.\nNakon toga usledilo je i nekoliko havarija u EPS-u, što je na kraju dovelo i do toga da v. d. direktora preduzeća Milorad Grčić podnese ostavku. Nestručno upravljanje EPS-om je uzrokovalo i veći uvoz gasa što je takodje plaćeno veoma skupo.\nDok je blok B1 u TENT-u bio u remontu nedostajeće količine struje su se proizvodile u „Panonskim termoelektranama – toplanama“ u Novom Sadu. Ta struja se proizvodila na gas pa su za te potrebe korišćene rezerve iz Podzemnog skladišta gasa „Banatski dvor“.\nTo skladište je gotovo u potpunosti bilo ispražnjeno i Javno preduzeće „Srbijagas“ je moralo da naruči dodatne količine „plavog energenta“ od ruskog državnog giganta „Gasproma“. Medjutim, Rusi taj „plavi energent“ ne naplaćuju „Srbijagasu“ po povlašćenoj ceni od 270 dolara za 1.000 kubnih metara gasa, kako je predvidjeno dugoročnim ugovorom koji ističe u julu.\nUmesto toga, nedostajuće količine u iznosu od četiri miliona kubnih metara gasa dnevno „Gasprom“ Srbiji naplaćuje po oko 800 dolara za 1.000 kubnih metara gasa. Drugim rečima, za količine koje mu dnavno nedostaju „Srbijagas“ na uvoz ruskog gasa dnevno troši oko 3,1 milion evra.


Nakon Haradinaja i Krasnići dobio poziv za Hag - Televizija K3\nBivši portparol UČK i bivši predsjednik Skupštine Kosova Jakup Krasnići dobio je poziv da se javi Specijalnom sudu u Hagu, javlja Koha.net.\nKrasnići je ovom prilikom izjavio da je njegova moralna obaveza da se odazove.\n“Osećam se moralno obaveznim da vas obavestim da sam dobio pozvi od Specijalnog suda u Hagu da se pojavim 24. Jula 2019. godine”, prenosi Koha.\nKrasnići je ovu informaciju obajvio i na svom Fejsbuk nalogu gdje je postavio i slike iz svoje bogate OVK karijere među kojima je i jedna u kojoj je on u uniformi terorističke OVK odnosno UČK.\n“Uprkos mojim uvjerenjima u vezi sa ovim političkim sudom, stvorenim političkim pritiskom od strane ljudi koji obavljaju visoke državne funkcije na Kosovu, ja ću se predstaviti u istrazi Specijalnom sudu”, rekao je Krsnići, a prenosi Koha.\nKako je dodao, ovo nije prvi put da se odaziva na pozvi suda, a u vezi sa pitanjima koje se odnose na Srbiju.\n“Neće biti prvi put da stojim pred istražiteljima i dajem odgovore na pitanja koja su stvorile srpske vlasti. Odazvao sem se i povodom jugoslovenske istrage osamdesetih godina. Pojavio sam se i kada me je pozvao Međunarodni krivični sud za bivšu Jugoslaviju za predmete na osnovu dokumenata koje je Srbija podnijela protiv Fatmira Limaja, Ramuša Haradinaja i njihovi drugovi”, naveo je on.\nPodsjetimo, Ramuš Haradinaj podnio je juče neopozivu ostavku na mjestu predsjednika vlade u Prištini, a kao razlog naveo je to što je dobio poziv da da iskaz pred Specijalnim sudom u Hagu, u svojstvu osumnjičenog za ratne zločine.


Marvo G21 podloga za miš cena, cene Srbija, prodaja Beograd Novi Sad Niš\nMarvo G21 podloga za miš cene\n1.521 din - 1.890 din\n2.789 din - 3.390 din\n3.499 din - 3.590 din\n690 din - 790 din\nMarvo G1 podloga za miš\n530 din - 899 din\n890 din - 1.190 din\n1.790 din - 1.890 din\nAsus CERBERUS PAD podloga za miš\ncena od 2.389,00 din\nTrust Gaming GXT 754-L 22229 podloga za miš\nEPonuda nije internet prodavnica već Vam omogućava da brzo i lako nađete Marvo G21 podloga za miš po najjeftinijoj ceni. Naš cilj je da kupci budu što bolje informisani o ponudi Marvo podloga za miš G21 na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za Marvo Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Marvo G21 podloga za miš sa PRODAVCEM. EPonuda ne može da garantuje potpunu tačnost specifikacije i slika za Marvo G21 podloga za miš. Pre kupovine, podatke za Marvo podloga za miš G21 proverite na sajtu PROIZVOĐAČA.


Ovo su krizna žarišta u svetu - Poljska, Balkan, London...\nM. K. 29. jula 2017. 08:31\nPoljska, Italija i Balkan, Velika Britanija, Katalonija, Ukrajina i Himalaji šest su kriznih žarišta u svetu koja imaju potencijal da izbiju u prvi plan evropske političke karte narednih sedmica, ocenjuje portal „Politiko“.\nEvropska komisija već je izrazila nezadovoljstvo zbog planova Vlade Poljske o reformi pravosuđa za koje EU veruje da će da ugrozi nezavisnost poljskog sudstva.\nPoljski predsednik Andžej Duda potpisao je zakon koji je usvojila vladajuća konzervativna stranka Pravo i pravda i koji ministru pravosuđa daje ovlašćenja da imenuje i smenjuje čelnike osnovnih sudova u državi. Ukoliko taj potez izazove masovne proteste građana i oštru reakciju policije ili prekomernu upotrebu sile, velike su šanse da bi mogla da reaguje i Evropska unija.\nPotpredsednik Evropske komisije Frans Timermans rekao je u sredu da se približavamo trenutku pokretanja Člana 7, koji propisuje da se državi koja krši vladavinu prava može oduzeti pravo glasa unutar EU. To je najstroža kazna koju EU može da propiše nekoj članici i dosad još nije bila korišćena.\nVeć treće leto zaredom Evropa očekuje priliv stotina hiljada migranata sa Bliskog istoka i Afrike. Iako je EU postigla dogovor sa Turskom, Avganistanom i nekoliko afričkih država kako bi smanjila broj dolazaka izbeglica na Zapad, brodovi i dalje pristižu, naročito u Italiju.\nMigranti su najosetljivije političko pitanje u EU. Imaju potencijal da sruše vlade i odrede smer izbornih kampanja u Nemačkoj i Austriji, prenosi B92.\nParlamentarna većina Tereze Mej mogla bi da se rastopi na vrućinama. Britanska premijerka održala se na vlasti posle tesne izborne pobede sklapanjem sporazuma sa severnoirskim unionistima.\nVladajuća koalicija u španskoj pokrajini Kataloniji objavila je nedavno da će referendum o nezavisnosti koji namerava da organizuje u oktobru odmah dovesti do proglašenja nezavisnosti ukoliko većina građana bude „za“.\nVlada u Madridu ne gleda blagonaklono na takve poteze i zapretila je da će slučaj predati sudu. Malo je verovatno da će neko odstupiti. Možemo da očekujemo oštri verbalni rat i masovne ulične proteste kako se bude približavao dan referenduma i mogućnost izlaska vojske na ulice.\nRat u Ukrajini nosi sve više žrtava, a Zapad optužuje Rusiju da je odgovorna za situaciju u Donbasu. Bela kuća ozbiljno razmišlja o prodaji oružja Ukrajini, rekao je u utorak novi američki specijalni izaslanik Kurt Volker. To bi moglo da znači novu eskalaciju sukoba.\nNova ratna buktinja u Ukrajini zasigurno bi prisilila mnoge vodeće političare na naprasni prekid letovanja.\nPre nekoliko dana Kina je upozorila Indiju da „ne izaziva sreću“ potcenjivanjem odlučnosti Pekinga da sačuva ono što smatra suverenom kineskom teritorijom, čime su nastavljene tenzije između dva suseda. Kineski zvaničnici su istakli spremnost da obrane teritoriju po svaku cenu.\nDve zemlje već su ratovale 1962. godine, zbog još jednog dela teritorije na Himalajima. Novi oružani sukob nije isključen.


Novi zakon u EU: Električna vozila moraju da budu bučnija - BIGportal.ba\n7 Juna, 2019 7 Juna, 2019 0188\nProizvođači elektronskih automobila moraće od 1. jula da proizvode bučnija vozila, navodi se u novom zakonu Evropske unije. Kompanije će od 1. jula morati da upotrebljavaju zvukove kojima bi se upozoravali pešaci, javlja Srna, prenosi Blic. Predlog zakona pod nazivom – Nivo zvuka motornih vozila i zamena nečujnih sistema utvrđen…\nKompanije će od 1. jula morati da upotrebljavaju zvukove kojima bi se upozoravali pešaci, javlja Srna, prenosi Blic.\nPredlog zakona pod nazivom – Nivo zvuka motornih vozila i zamena nečujnih sistema utvrđen je 2011. godine, a usvojen je tri godine kasnije. Novo pravilo usvojeno je nakon žalbi zbog toga što su motori električnih vozila nečujni pri brzini manjoj od 20 kilometara na čas, te predstavljaju pretnju za pešake, uključujući invalide i lica sa slabim vidom.\nZakonom je predviđeno da električna vozila na četiri ili više točkova moraju da poseduju akustični sistem zvučnog upozoravanja na vozilima (AVAS), koji bi pri manjim brzinama proizvodio buku jačine od oko 56 decibela i tako upozorio pešake, javio je “Sputnjik”.


Pomoć za Stefana Subotića u Novim Banovcima - Pazova Inđija | Vesti\nBy Pazova Indjija Vesti on 29/10/2018\nHumanitarni koncert „Naši koraci za Stefana“ uz podršku velikog broja učesnika, održaće se u nedelju, 18. novembra u 18 časova u novobanovačkom Domu kulture.\nProdajna humanitarna izložba biće organizovana od 17 do 18 časova.\nCena ulaznice je 300 dinara a prodaja počinje od 1. novembra svakog radnog dana od 17 do 21 čas u prostorijama Umetničkog centra u Novim Banovcima, takođe se karte mogu kupiti svakog radnog dana od 9 do 18 časova u Copy Centru Banovci, Vidovdanski trg-lokal 13.\nOrganizator koncerta je UC “ Adagio-NB“ Novi Banovci pod pokroviteljstvom mesne zajednice Novi Banovci i opštine Stara Pazova.\nOd svoje 18 godine Stefan Subotić (20) iz Stare Pazove bori se protiv opake i teške bolesti, limfoblasne leukemije. Posle duge i bezuspešne borbe u Beogradu, lečenje je morao da nastavi u Nemačkoj gde mu je pre sedam meseci uspešno obavljena transplatacija koštane srži matičnim ćelijama. Sedam meseci kasnije bolest se vratila i u koštanu srž i neophodna mu je nova operacija.


Ugljanin: SDA želi da oformi svoj poslanički klub - Radio Sto Plus\nUgljanin: SDA želi da oformi svoj poslanički klub\nStranaka demokratske akcije (SDA)Sandžaka na parlamentarnim izborima 16. marta želi da okupi bošnjačko biračko telo i oformi svoj poslanički klub, izjavio je lider stranke Sulejman Ugljanin. „Naš ključni cilj je da sprečimo rasipanje bošnjačkih glasova kako se to desilo na prošlim izborima“, rekao je...\nStranaka demokratske akcije (SDA)Sandžaka na parlamentarnim izborima 16. marta želi da okupi bošnjačko biračko telo i oformi svoj poslanički klub, izjavio je lider stranke Sulejman Ugljanin.\n„Naš ključni cilj je da sprečimo rasipanje bošnjačkih glasova kako se to desilo na prošlim izborima“, rekao je Uglanin u intervjuu nedeljniku „Novi magazin“.\nOn je objasnio da je SDA Sandžka pokušala da napravi bošnjački blok, ali da nije imala mehanizme koje imaju velike političke stranke i neki bošnjački politčki lideri su našli interes na listamaa velikih nacionalnih političkih stranaka i koalicija.\nUgljanin je rekao da je uveren da bi izlazak u više kolona ponovo razbio biračko telo i da bi se ponovila 2012, kada su se bošnjački politički lideri uhlebili na listama velikih stranaka i razbili bošnjačko biračko telo.\n„Od mogućih pet ili šest poslanika, koji bi bili značajan i prepoznataljiv politički faktor i za predsednika države i za premijera i za sve ministre i predstavnike naše buduće savezne države Evropske unije, mi smo dobili samo dva autentična poslanika“,\nrekao je Ugljanin.\nLider SDA rekao je da će ta stranka usmeriti kampanju da objasni Bošnjacima „kako već 20 godina rade na mobu, a izdali su stan pod kiriju“.\n„Moraju da počnu da grade svoju kuću, da imaju svoj poslanički klub, svoje mesto u Srbiji i da pomognu nama da sve što smo zacrtali kao legitimne političke ciljeve ostvarimo. Pokušaćemo da im kažemo da je dosta bilo mobe, da ne glasaju za tuđe velike poslaničke liste, nego da se koncentrišu na našu listu“, kazao je Ugljanin.\nPrema njegovim rečima, politički lideri Srbije nemaju dovoljno razumevanja i interesa za probleme Bošnjaka.\n„Oni teže da budu politički lideri Srbije, a na žalost su samo srpski politički lideri. Dobro je da se bave Kosovom, nekim unutrašanjim pitanjima od nacionalnog znažaja, ali još nemaju kvalitet potreban da budu politički lideri Srbije, predsednici i premijeri svih građana. Oni to nisu“, kazao je Ugljanin.\nPredsednik SDA i ministar zadužen za razvoj nedovoljnih razvijenih područja kazao je da je spreman i za vlast i za opoziciju, kao i da je ponosan na koncept održivog razvoja nedovoljno razvijenih područja.\n„Imamo želju da nastavimo održivi razvoj nedovoljno razvijenih područja…Razgovaraćemo sa svima i radićemo sa onim ko pokaže spremnost da učini nešto za Bošnjake i druge manjine i nema ništa protiv toga da se Bošnjaci osećaju ravnopravnim građanima ove zemlje“, rekao je Ugljanin.


Vesti online / Sport / Košarka / Klipersi mogu da otpuste Teodosića\nKlipersi mogu da otpuste Teodosića\nNekoliko dana nakon potpisivanja EPSN je otkrio još neke detalje iz ugovora Miloša Teodosića sa Los Anđeles Klipersima za koje će srpski reprezentativac igrati u novoj sezoni.\nSumnje postoje na obe strane, videćemo kome će se više isplatiti ovakav ugovor\nNaime, od ranije je poznato da se lucidni plejmejker obavezao na dvogodišnju saradnju sa klubom iz Kalifornije vrednu 12,3 miliona dolara uz opciju da može da terstira tržište posle prve sezone.\nMeđutim i Klipersi su se delimično osigurali odnosno ukoliko ne budu zadovoljni Teodosićevim igrama sledećeg leta mogu da otkupe ostatak ugovora za “samo” dva miliona dolara.\n* Teo stigao u "El Ej": Već sprema taktiku sa Grifinom (FOTO)\n* Šta je Jokić rekao za dolazak Tea u NBA?\n* Zvanično: Teo je novi član Klipersa\nPodsećamo da je srpsa kolonija u NBA ovog leta duplirana pošto će uz Jokića, Bjelicu i Marjanovića u najjačoj ligi pored Teodosića igrati još i Bogdan Bogdanović (Sakramento) i Rade Zagorac (Memfis).\nNBA Idemo brate: Američki košarkaš poslao Teodosiću poruku na srpskom (FOTO)


Tanjug 28. jula 2021. 16:04\nBEOGRAD – U slučaju da bude referenduma o Projektu „Jadar“ i da odluka bude negativna kompanija Rio Sava Eksplorejšn će se prilagoditi, rekla je danas generalna direktorka te kompanije Vesna Prodanović.\n„Kompanija će morati da zauzme svoj stav, a videćemo kakav je stav države“, rekla je ona danas na konferenciji za novinare.\nProdanović očekuje i razjašnjenje pravnog okvira o važnosti dozvola u slučaju negativnog referendumskog ishoda.\nKako navodi, Rio Sava, kompanija ćerka Rio Tinta, o referendumu zna ono što je saznala iz medija.\nOna je istakla da je mogućnost referenduma spomenuo predsednik Srbije, a da još nije poznato da li bi bio lokalni ili na nivou Srbije.\n„Smatramo da je važno ukoliko do referenduma dođe da svi zainteresovani budu potpuno informisani o projektu, mi se na to fokusiramo“, rekla je ona.\nRukovodstvo Rio Sava eksplorejšn javnosti se obratilo pošto je Rio Tinto objavio da je izdvojio je 2,4 milijarde američkih dolara za izgradnju rudnika i postrojenja za preradu litijuma u Srbiji.\nGovoreći o protestima protiv ovog projekta ona je rekla da je na kompaniji da pruži sve podatke, a u proteste niti može niti želi da se meša.\nProjekat Jadar ocenila je kao investiciju u procesno industrijski objekat, i istakla da kompanija ne želi da bude posmatran politički.\nNa pitanje novinara da prokomentariše protivljenje sadašnje opozicije Projektu Jadar ona je rekla da je reč o projektu dobrom za Srbiju koju će podržati svaka odgovorna vlast.\n„Moje mišljenje je da bilo ko od sadasnjih opozicionih partija da dođe na vlast podržavaće ovakav projekat“, rekla je ona i dodala da ne želi da projekat bude poluga u političkoj borbi.\nProdanović je istakla da je jadarit nov mineral, pa je i proces njegove proizvodnje i prerade inovativan.\n„Faze procesnog postrojenja su pojedinačno poznate i primenjuju se u svetu“, rekla je ona.\nIz Rio Save za 24. avgust najavili su otvoreni sastanak na kome će svi zainteresovani moći da dobiju informacije o planiranom procesu proizvodnje.\nDirektorka je pozvala sve ljude koji su protiv projekta na otvoreni razgovor i predstavljenje svih tehničkih rešenja.\nGovoreći o opasnosti od zagađenja Jadra ona je istakla da iako ništa na svetu nije 100 posto sigurno, planirani sistemi za prečišćavanje voda su takvi da omogućavaju da do zagađenja ne dođe.\nOna je naglasila značaj postavljanja stalnog monitoringa parametara oko kvaliteta vode, kao i planova reagovanja u slučaju akcidenata.\n„Ako se potencijalno zagađenje evidentira u ranoj fazi, onda može da se spreči veće zagađenje“, rekla je ona i navela da se kod akcidenata zaustavljaju postrojenja.\nDodala je da je sve svedeno na maksimalno smanjen rizik da do toga dođe.\nIz kompanije očekuju da Studija procene uticaja na životnu sredinu bude usvojena ove godine, što bi omogućilo da izgradnja počne 2022. godine, te da rudnik i procesno postrojenje počnu sa probnim radom 2026. godine.\nNajavljuju da bi se u tom slučaju do punog kapaciteta proizvodnje od 58.000 tona rafinisanog litijum karbonata pogodnog za proizvodnju baterija došlo u narednih godinu do dve dana.\nU investicionoj odluci Rio Tinta od 2,4 milijarde dolara su i dosadašnja ulaganja, a Prodanović je rekla da investicije obuhvataju i planirane infrastrukturne objeke koji će se koristiti samo za projekat Jadar.\nNavela je da je Rio Tinto ponosan na saradnju sa Muzejom Jadra i finansiranjem koja su doprinela otkrivanju dela kulturnog nasleđa.\nIstakla je da će se sa izabranom tehnologijom eksploatacije iskoristiti samo 50 procenata rudnog tela, jer se ostavljaju podzemni stubovi koji garantuju stabilnost terena.\n„Sleganje terena koje može da se dogodi tek za 20 godina i iznosiće maksimalno 20 centimetara. To je nešto što je golim okom nevidljivo, i nema govora o uticaju na Tronošu i Tršić,“, rekla je ona.\nKako je navedeno, biće rađena i zapunjavanja prostora koji će se pojaviti na dubini od 700 metara posle podzemne eksploatacije.\nGlavna saradnica za zaštitu životne sredine Margareta Milosavljević rekla je da postoji jasna procedura reakcije u slučajevima akcidenata, i da te planove odobrava posebno odeljenje Ministarstva zaštite životne sredine.\nOna je navela da je SEVESO studija hemijskog uticaja za projekat Jadar urađena u najranijoj fazi projekta i da se stalno dopunjava.\nDodala je da će za rudnik i procesno postrojenje neophodne hemikalije biti dovožene železnicom i kamionski, i istakla da se taj prevoz neće razlikovati od prevoza za druge industrije u Srbiji.\n„Mi nemamo toksične hemikalije, već opasne materije koje mogu da imaju različitu vrstu i klasu opasnosti. Sumporna kiselina će se prevoziti železnicom, posebnim kontejnerima, po propisima za prevoz opasnih materija“, rekla je ona.\nDodala je da će ako dođe do akcidenta, šteta biti sanirana, te da će biti sprovedene sve mere definisane zakonom.\nIstakla je da se u ovoj fazi planira i monitoring koji će trajati minimum trideset godina posle završetka aktivnosti u rudniku, kao i sanacija i rekultivacija odlagališta.\n„To je minimum. Koliko ćemo i kako ćemo pratiti, zavisi i od toga šta će Ministarstvo životne sredine definisati kroz procenu uticaja na životnu sredinu. Oni mogu da odrede i 50 godina po zatvaranju, ali minimalno je 30“, rekla je ona.\nRukovodilac poslova saradnje sa državnim organima Nikola Šunjić rekao je da je kompanija je do sada uputila ponude za otkup 64 posto zemljišnih parcela, i 77 posto objekata, a da je 98 procenata ponuda prihvaćeno.\nKompleks budućeg rudnika i postrojenja za preradu rude je na 400 hektara.\nŠunjić je najavio da će kada se iscrpu mogućnosti otkupa nekretnina ići i na eksproprijaciju.\n„Trenutna procene kompanije su da će ona biti primenjena za manje od 10 procenata parcela“, rekao je on.\nKako je naveo, projekat Jadar se realizuje na osnovu prostornog plana područja posebne namene koji je prošle godine donela Vlada Republike Srbije.\n„U toku je procedura usvajanja prostornog plana Grada Loznice, što donosi tamošnja skupština, i u tom smislu oni ne mogu preinačiti odluku Vlade Republike Srbije“, rekao je on komentarišući razloge najavljenih protesta u Loznici.\nŠunjić je istakao i da je pilot postrojenje sa tehnologijom koja će biti primenjivana u Srbiji uspešno testirano u Banduri u Australiji na preko 2000 uzoraka.\n„Ideja je da se to postrojenje prenese u Srbiju, kako bi se koristilo ne samo za demonstraciju, nego i za obuku. To je tehnologija koja je potvrđena i podneto je patentno rešenje“, rekao je on.\nKako je naveo rukovodilac istraživanja geolog Nenad Grubin u godini pune proizvodnje postojenje na teritoriji Jadra proizvodiće i 280.000 tona borne kiseline.\n„Sa tom količinom borne kiseline Rio Sava Eksplorejšn će postati jedan od tri najveća svetska proizvođača borata, a Srbija, uz SAD i Tursku jedna od tri najveća svetska proizvođača“, rekao je on.


DPS Budva: Carević i Radović simulirali otvaranje pasarele - Vijesti | Radio Televizija Budva - Budva Crna Gora\n"Pasarela u Rafailovićima nije spremna za upotrebu ni za pješake ni za lica sa invaliditetima, pokazuju najnoviji snimci te saobraćajnice", navodi se u saopštenju OO DPS Budva.\n"Podsjećamo javnost da je legitimno smijenjena bivša budvanska vlast, predvođena dvojcem Carević - Radović, prije nekoliko dana, pod naletom populizma i niskih pobuda, simulirala otvaranje pasarele u Rafailovićima. Na osnovu video i foto materijala postalo je jasno cjelokupnoj crnogorskoj javnosti da se jednom dijelu pasarele, zbog nezavršenih građevinskih radova, uopšte ne može prići?!", dodaje se u saopštenju.\nKako su istakli, očigledno je da je koautorski Carević-Radović lament o bezbjednosti učesnika saobraćaja u Budvi, naročito lament o bezbjednosti osoba sa invaliditetima, puko političko licemjerstvo, bez imalo osjećaja za stvarne potrebe građanki i građana Budve.\n"Ovom obmanom, bivša budvanska vlast lupila je šamar svim Budvankama i Budvanima, istovremeno poručujući građankama i građanima Crne Gore na šta bi ličila naša zemlja da kojim čudom Demokratski front i njegovi sateliti dođu u poziciju da upravljaju državom. Ovakvi primjeri političke ispraznosti i potcenjivanja zdravog razuma građana Crne Gore, od strane onih koji sebe smatraju konkurentima Demokratskoj partiji socijalista nijesu usamljeni", poručujuju iz DPS-a Budva.\nGrađanke i građani se iz dana u dan uvjeravaju, kako navode, u to da se politička ozbiljnost i rezultati rada ne stiču prevarama, obmanama, PR akcijama i tekstovima već ozbiljnim angažovanjima i odricanjima kakvima je DPS u prethodnim decenijama izgradila savremenu Crnu Goru, suverenu zemlju, članicu NATO i prvoga kandidata za članstvo u EU.\n"Ozbiljnost i posvećenost napretku Crne Gore biće potvrđena novom pobjedom na predstojećim izborima", zaključuje se u saopštenju OO DPS Budva.


Briga o sopstvenom zdravlju je svakodnevna, ali mora biti dostupna svima. Jedan od načina da se zdravlje zaštiti u ranom periodu je vakcinacija protiv Humanog papiloma virusa (HPV). Na primeru države kao što je Australija, koja je u intervalu od 10 godina realizovala masovnu imunizaciju, mogu se videti rezultati koji su smanjili pojavu HPV na 1,1%!\nSvake godine oko 530.000 novih slučajeva raka grlića materice se dijagnostifikuje na globalnom nivou. Preko 1.300 novoobolelih i oko 500 umrlih žena, rak grlića materice stavlja na drugo mesto među vodećim uzrocima oboljevanja i na četvrto mesto uzroka umiranja od raka među ženama u Srbiji, koje navodi kancelarija u Srbiji Svetske zdravstvene organizacije (SZO).\nIstraživači su potvrdili da su određene vrste raka - rezultat infekcije, kao što je slučaj sa karcinomom grlića materice, gde su skoro svi slučajevi (99%) povezani sa Humanim papiloma virusom (HPV). Srbija je jedna od 100 zemalja koje su uvele vakcinaciju protiv HPV u svoje programe imunizacije, na osnovu preporuke SZO, a ova vakcina je na spisku preporučenih od 1. aprila 2019. godine. Vakcinacija protiv HPV zaštitiće ne samo one koji su odgovarajuće vakcine primili, nego i one koji nisu, smanjujući na taj način cirkulaciju virusa u zajednici.\nInstitut za javno zdravlje „Milan Jovanović BATUT” na osnovu dokumenta „Epidemiološki parametri infekcija izazvanih HPV u Republici Srbiji”, baziranog na studijama i stručnim radovima, kao i incidenci mortaliteta izazvanih rakom grlića materice, ukazao je da je imunizacija opravdana javno - zdravstvena intervencija koja je potrebna u prevenciji oboljenja koje imaju visoku stopu incidence i mortaliteta.\nNa primeru Australije, koja je sprovela masovnu imunizaciju u periodu od 10 godina (2005–2015. godine), može se videti kako organizovana akcija smanjuje pojavu HPV u opštoj populaciji sa 22.7% na 1.1%. U australijskom nacionalnom programu je obuhvaćena besplatna imunizacija, pre svega, za devojčice uzrasta od 12 do 14 godina. Potom je prošireno vakcinacijom devojaka do 26 godina, da bi se na kraju priključili dečaci od 12 do 14 godina, a zatim i mladi do 19 godina oba pola.\nPrva generacija devojčica koje su primile vakcinu za posmatrani period, imale su od 20 do 24 godine. Sve škole su učestvovale u programu vakcinacije, te je odziv bio 85%, a za mlade do 26 godina, obezbeđene su državne subvencije za nabavku vakcine.\nSve je rezultiralo iskorenjivanju uzroka bolesti koje izaziva HPV. Prema izjavama australijskih zvaničnika, značajnu ulogu igra dostupnost i cena vakcine, jer su ljudi motivisani da se zaštite ukoliko je ona besplatna. Na taj način je masovna imunizacija stvorila grupni identitet i maksimalno smanjenje rizika od bolesti, jer ako je zaštićeno preko 70%, posredno su zaštićeni i oni koji vakcine nisu primiili.\nUkazano je da je briga o sprečavanju infekcija izazvanih HPV zapravo „poklon za buduće generacije”, budući da je za javno zdravlje važan efekat grupnog imuniteta, koji se dobija vakcinacijom većinskog dela populacije, te na taj način zaštitu dobijaju i oni koji nisu vakcinisani, budući da je broj inficiranih tako mali - po rečima dr Džulije Broderton, direktorke australijskog nacionalnog programa za HPV.\nU Srbiji se na lečenje raka godišnje potroši oko 38 miliona evra\nPrema procenama iz 2016. godine, procenjen broj dece urasta od 12 i 13 godina (pre početka seksualnih aktivnosti i mogućeg kontakta sa virusom), je oko 17.100, ubrajajući očekivani odziv oko 20% devojčica i 5% dečaka, zbog čega je važan kontinuitet u sprovođenju programa vakcinacije. Potrebno je najmanje dve doze, što ukazuje na oko 78 miliona dinara iz sredstava budžeta, koliko je procenjeni iznos. Konačan iznos se može preneti na Republički fond za zdravstveno osiguranje (RFZO), uz obračun prema najpovoljnijoj ceni, koja može biti izabrana u postupku centralizovanih javnih nabavki.\nStrah od nepoznatog je tokom vremena bio najveći neprijatelj svakom napretku. Neznanje koje postoji i nespremnost da se usvoje nove informacije, čak i kad su pozitivne po nas i naše zdravlje, često mogu biti glavna prepreka zaštite zdravlja i očuvanja tela. Zbog toga je važno primeniti iskustvo drugih zemalja, pozitivne primere predstaviti široj javnosti, isticati pozitivne posledice primene masovne vakcinacije protiv Humanog papiloma virusa, kako bi se razbile zablude koje postoje o ovoj vakcini i postupku imunizacije.\nOsim edukacije, jednako važna stvar je saradnja sa institucijama koje mogu vakcinaciju protiv HPV-a učiniti dostupnom, o trošku RFZO-a.


Više hiljada gradjana okupilo se sinoć u Novom Sadu na protestu zbog smena na Radio televiziji Vojvodine (RTV) i uputilo zahtev za neopozive ostavke kompletnog sastava Upravnog odbora RTV-a.\n“Zahtevamo neopozive ostavke Upravnog odbora i poništavanje svih odluka koje je to telo donelo. Te odluke su izazvale talas neobrazloženih smena na RTV-u, narušile poverenje gradjana u Pokrajinski javni servis i ugrozile objektivno i nezavisno funkcionisanje”, navela je novinarka RTV-a Jelena Vukmanović koja je pročitala zahteve Inicijative “Podrži RTV”.\nKako su naveli u saopštenju, na taj način bi REM mogao da radi u punom sastavu i legitimno odlučuje o izboru novih članova Upravnog odbora RTV, vodeći se u tom izboru interesima gradjana, a ne političkih partija.\nInicijativa “Podrži RTV” zatražila je od medjunarodne zajednice da se izjasni o zbivanjima na javnom servisu Vojvodine i da jasno saopšti svoj stav o politički motivisanim smenama i ostavkama na RTV-u.\nPoručili su da od svojih zahteva neće odstupiti, jer je njihova profesija, zakonska i gradjanska obaveza da štite pravo gradjana na istinito i nepristrasno informisanje.\nMedju okupljenima su bili i brojni aktivisti nevladinih organizacija, kao i pojedini opozicioni političari.


Vidović: Investicije prioritet u narednoj godini - Glas Srpske\nSrna 30.11.2020 08:59\nBANjALUKA - Ministar finansija Republike Srpske Zora Vidović izjavila je da će prioritet Vlade u narednoj godini biti investicije, koje su planirane u duplo većem iznosu nego u 2020. godini, kao i da se poveća broj radnih mjesta i zadrže ljudi u Srpskoj.\n"Prvi prioritet Vlade Republike Srpske u 2021. biće očuvanje života građana, odnosno zdravstvo, zatim privreda i investicije koje želimo da uduplamo, što će ići na teret troškova", rekla je Vidovićeva sinoć za Alternativnu televiziju.\n"Za sada nismo imali od Elektroprivrede nikakve zahtjeve za povećanje cijene električne energije, što su tražili i poslodavci. Zasigurno će tako ostati ove godine, a vidjećemo kako će biti poslije", pojasnila je Vidovićeva.\n"Koncipirali smo budžet za narednu godinu da bude stabilan i potpuno likvidan. Ne očekujemo povećanje zaduženosti, koja bi trebalo da ostane na ovom nivou", rekla je Vidovićeva i dodala da se tek u drugoj polovini godine razmišlja o povećanju BDP-a, odnosno o određenoj relaksaciji.\n"Imali smo nešto više prihoda i ušteda na jednoj strani, a na drugoj strani imali smo i veće troškove, tako da nam je drugi rebalans budžeta veći od prvog za 23 miliona KM i njegovo ukupan okvir je 3,636 milijardi KM", rekla je Vidovićeva.\n"Zaduženje koje smo planirali prvim rebalansom, ovim drugim rebalansom će biti manje za 34 miliona KM. Republika Srpska apsolutno nije prezadužena. Uspjeli smo da ne napravimo preveliko zaduženje i javni dug iznosi 44 odsto BDP, a prema zakonu može da ide do 55 odsto", rekla je Vidovićeva, te dodala da je ukupan dug sada 54,5 odsto BDP-a, a može da ide do 60 odsto, što znači da Srpska još nije prezadužena.\n"U 2020. smo isplatili 328,7 miliona KM iz Kompenzacionog fonda, za zdravstvo 348 miliona KM, za privredu 90 miliona KM i još 50 miliona KM imamo rezervu koja služi za pokrivanje garancija ovim garantnim programom, koji je važan za privredne subjekte, pogotovo za mala i srednja preduzeća", podsjetila je Vidovićeva.\n"Promijenićemo pravilo da se sredstva ne mogu dodijeliti privrednim subjektima koji nisu poslovali pozitivno u 2020. godini, jer očekujemo da će veliki broj privrednih subjekata poslovati negativno i njima ćemo pomoći ovim garantnim programom, koji je produžen do kraja 2021. godine", rekla je Vidovićeva.\nNova skandalozna izjava Bisere Turković: Mahmuljin je heroj


LUKAŠENKOVA RIVALKA Dovođenje vojske u punu borbenu gotovost je zastrašivanje, ali narod je spreman da brani svoja prava\n23.08.2020. 13:00h 23.08.2020. 13:00h\nBivši predsednički kandidat na izborima u Belorusiji Svetlana Tihanoskaja smatra da izjava predsednika Aleksandra Lukašenka o dovođenju vojske u punu borbenu gotovost predstavlja zastrašivanje, piše portal „Delfi“.\n"Naš narod je već navikao na takve korake. To je obično zastrašivanje ljudi. Ali Belorusi se više ne boje, spremni su da brane svoja prava", rekla je Tihanovskaja.\nOna je uverena da vojska neće rasterivati mirne demonstrante, čak ni po naređenju, jer bi to bio "zločin vojske".\nTihanovskaja je za televiziju "Belsat" rekla da ne planira da se kandiduje za predsednika ukoliko budu raspisani novi izbori.\nOna je dodala da je "zahtev svih štrajkača i celog beloruskog naroda oslobađanje političkih zatvorenika".\nTihanovskaja pretpostavlja da će Belorusija nastaviti da održava bliske ekonomske veze sa Rusijom, čak i ako opozicija dođe na vlast.\n"Rusija je naš sused i Belorusija održava komercijalne veze sa Rusijom, čak i u većem obimu nego sa Evropskom unijom. Zašto se to događa? Očigledno, postoje razlozi za to koje ja ne znam, jer nisam ni ekonomista ni političar. Ali mogu da uverim niko, uključujući mene, neće biti protiv takve situacije", objasnila je ona za francuski list "Žurnal du dimanš". Prema njenim rečima, niko neće napraviti obrt za 180 stepeni, jer "Belorusija nije Ukrajina".\n"Svaki budući odnos sa Rusijom ili drugim zemljama mora da određuje narod i novi predsednik", dodala je ona.\nU intervjuu za "Bi-Bi-Si", bivši predsednički kandidat nazvala je sebe simbolom borbe i uverila da neće prestati da radi, a takođe je pozvala svoje pristalice da ne odustaju.\nLUKAŠENKO NE POSUSTAJE: Zatvorićemo fabrike koje su u štrajku! Nećemo nikog da teramo da radi!\nTIHANOVSKA: Lukašenko će morati da ode pre ili kasnije! Strancima sam tražila poštovanje suvereniteta i podršku javnosti\nBelorusijaSvetlana TihanovskajaSvetlana TihanovskaAleksandar Lukašenkovojskapuna borbena gotovostgranicazastrašivanjenarodprotestiizbori


Rusija zabrinuta što se korona koristi za svođenje geopolitičkih računa\nRusofobija i sinofobija\nRusija je zabrinuta što se virus korona koristi za svođenje geopolitičkih računa, a na Zapadu su u svjetlu pandemije kovid-19 aktivirane rusofobija i sinofobija, iako je potrebno usredsrediti se na prevazilaženje globalnih posljedica pandemije, izjavio je zamjenik ministra spoljnih poslova Rusije Sergej Rjabkov.\n"Još jedna manifestacija rusofobije i sinofobije, koje se u posljednje vrijeme aktivno sprovode u nekim zapadnim zemljama, bio je i pokušaj da se medicinska pomoć koju pružaju Rusija i Kina predstave kao želja da se humanitarna pomoć iskoristi s ciljem jačanja geopolitičkog uticaja. Posebnu zabrinutost izaziva težnja da se tema virusa korona koristi kao izgovor za zanemarivanje međunarodnog prava, za iskorišćavanje taktičkih prednosti ili podmirivanje računa s nepovoljnim vladama ili geopolitičkim konkurentima", istakao je Rjabkov.\nNažalost, dodao je on, ova nova zajednička prijetnja nije doprinijela ublažavanju geopolitičkih nesuglasica, već je pogoršala ideološku i informacionu konfrontaciju.\nRuski zvaničnik je takođe naglasio da Moskva smatra da su optužbe SAD da je Kina odgovorna za širenje pandemije virusa korona neutemeljene i da nema nikakvih osnova optuživati kineske vlasti za neblagovremeno ili neadekvatno regovanje povodom pandemije.\nRjabkov je zaključio da iz svakodnevnih optužbi političara, diplomata i najviših zvaničnika Vašingtona protiv Kine, proizilazi da SAD pokušavaju da cijeloj međunarodnoj zajednici nametnu antikineski diskurs.\nZamjenik ruskog ministra spoljnih poslova osvrnuo se i na pad poslovne aktivnosti u cijelom svijetu usljed pandemije i naglasio da posljedice tek treba procijeniti, kao i da će se karantin, nesumnjivo, negativno odraziti na svjetsku ekonomiju, prenosi "Sputnjik".\nRjabkov je ocijenio da je važno da lideri zemalja tokom samita Savjeta bezbjednosti UN predlože kolektivne mjere za borbu protiv pandemije i smanjenje globalne vojne opasnosti, kao i da još jednom potvrde posvećenost opštim normama međunarodnog prava.\nOn je podsjetio da je ideju za održavanje takvog sastanka ranije iznio ruski predsjednik Vladimir Putin.\nViše od 300.000 ljudi preminulo od posljedica korone\nInstitutu za javno zdravstvo Srpske\nGorile bi mogle da izumru zbog pandemije virusa korona


Žedni Zrenjaninci zatražili od lokalne vlasti odgovor : Kuda ide novac kojim se plaća neispravna pijaća voda? - Istinomer\nCRTA tim 12. 7. 2019.\nGrađani i građanke Zrenjanina tokom akcije imali su priliku da\npošalju pismeni zahtev nadležnim lokalnim institucijama u kojima su tražili\ninformacije u vezi sa neispravnošću pijaće vode i rešavanjem ovog problema. Ukupno je poslato više od 150 zahteva,\nupućenih Gradskoj upravi Grada Zrenjanina i JKP-u „Vodovod i kanalizacija“\nZrenjanin. Putem poslatih zahteva, građani su tražili odgovore na pitanja koliko je novca\nizdvojeno iz budžeta grada Zrenjanina i budžeta Republike Srbije za izgradnju\nFabrike vode u Zrenjaninu i sanaciju kvarova nastalih tokom izgradnje Fabrike,\nkao i koliki je ukupan iznos naplaćene usluge vodosnabdevanja od strane JKP\nVodovod i koliko je novca od strane građana otišlo preduzećima Zilion, Zilion\nS.P.A i Synertech.\nPrema podacima, nedostatak pijaće vode u Zrenjaninu je problem sa\nkojim se građani suočavaju još od 2004.godine. I pored brojnih pokušaja da\nizgradnjom fabrike i postrojenja za prečišćavanje vode Zrenjanin dobije\nispravnu pijaću vodu, do danas ovaj problem nije rešen. Nosioci lokalne vlasti\nsu najavljivali da će građani dobiti zdravu pijaću vodu do kraja juna meseca,\nmeđutim taj rok je opet pomeren za period između 15. i 20. jula.\n„Kampanja „Srbija do informacija“\nje danas u Zrenjaninu, gradu koji decenijama pati ne samo od nedostatka vode,\nveć upravo i od nedostatka informacija od javnog značaja. Pravo da znamo\nčinjenice koje utiču na nas građane i obaveza organa da nas informišu je\nustavom zagarantovano pravo, ključno za postojanje uređene demokratije. Sa građanima\ndanas razgovaramo o tome koliko znamo o problemu vodosnabdevanja u Zrenjaninu i\nšta mi kao građani možemo da uradimo. Ono što sigurno možemo je da tražimo informacije,\njer imamo pravo da znamo šta se zaista dešava sa pijaćom vodom u Zrenjaninu“, izjavio je Pavle\nDimitrijević iz udruženja građana CRTA.\nRazgovor o tome šta je zapravo pozadina\nproblema sa pijaćom vodom u Zrenjaninu i koja pozitivna iskustva inicijativa iz\ndrugih gradova mogu poslužiti kao primer rešavanja lokalnih problema, nastavio\nse u okviru Istinomer foruma pod istim nazivom „Koliko košta žeđ?“, na kome su učestvovali Dušan Kokot predstavnik inicijative „Građanski preokret“ , Alisa Kockar odbornica u Skupštini\ngrada Zrenjanina, Iva Marković\npredstavnica inicijative „Pravo na vodu“ i Andrija Petrović predstavnik inicijative „Da Valjevo prodiše“.\n„Za tri ipo godine kao Odbornica u Skupštini grada Zrenjanina\nupućivala sam zahteve lokalnoj samoupravi i nijednom nisam dobila potpunu\ninformaciju niti na vreme. Ništa nije dostavljeno dobrovoljno sa njihove\nstrane, već je praksa postala da se stalno odlažu zahtevi građana. Time ne\npostoji komunikacija između građana i gradske skupštine, što u prvom koraku\nčini nosioce vlasti nedostupnima kako bi građani rešili problem u svom gradu“,\nnaglasila je Alisa Kockar.\nDušan Kokot je dodao da se Zrenjaninci nalaze i dalje na\nistom mestu gde su bili i pre 15 godina. U zadnjih godinu dana se rokovi\nkonstantno probijaju, a Kokot ističe da se time skreće pažnja sa ključnog\npitanja zašto i kako su došili u ovu poziciju, jer građani nemaju pravovremene\ni objektivne informacije o tome kuda je otišao, tj.kako je iskorišćen njihov\nnovac koji je navodno upotrebljen kako bi Fabrika vode i postrojenje obezbedili\nispravnu pijaću vodu.\n„Preživeli smo privatizaciju različitih usluga koje bi trebalo da\nzadovoljavaju javne interese. Međutim, voda kao takva treba da bude javna\nsvojina, a ne da bude privatizovana. Samo u Vojvodini preko 160 hiljada ljudi\npije nedovoljno prečišćenu vodu, dok više od polovine stanovnika Srbije koristi\nnekvalitetnu vodu u svom svakodnevnom životu.\nOvo se dešava u svim različitim društvima koja prolaze kroz raznorazne\ndruštvene i ekonomske krize. Vremenski je dug put koji će rešiti ovakav\nproblem, to se vidi i na primeru država Evrope koje su omogućile svojim\ngrađanima čistu pijaću vodu u roku i do 13 godina“, izjavila je Iva Marković.\nAndrija Petrović je zaključio da\ngrađani više ne veruju u svoju moć i u svoju snagu, jer su svesni da lokalnu\nsamoupravu ne interesuju zahtevi građana i da im nije stalo da pomognu u\nispunjavanju građanskih ciljeva. Međutim, Petrović je naglasio da bez\ngrađanskog aktivizma i zajedničkog udruživanja ne mogu se ostvariti promene\nkoje bi donele bolje društvene uslove i potpuno zadovoljenje građanskih prava,\nkao i da moramo postati svesni da je na nama kako ćemo stvoriti sebi bolje\nuslove za život i da li ćemo dozvoliti da nam se ograničavaju osnovna ljudska\nCRTA demokratija fabrika vode institucije lokalna samouprava pijaća voda Zrenjanin


Beograd uručio protestnu notu Zagrebu\nMinistarstvo spoljnih poslova Srbije uručilo je danas protestnu notu otpravniku poslova ambasade Hrvatske u Beogradu zbog parola koje su se čule prilikom obeležavanja godišnjice operacije "Oluja", a koje "podstiču na ponovno ubijanje i progon Srba u Hrvatskoj".\n"Ministarstvo spoljnih poslova Srbije izražava najoštriji protest Ministarstvu vanjskih i evropskih poslova Hrvatske povodom neprihvatljivih izjava i postupaka prilikom obeležavanja 20. godišnjice vojne akcije 'Oluja', tokom koje je ubijeno preko dve hiljade civila i trajno prognano više od dvesta hiljada Srba, državljana Republike Hrvatske", navodi se u saopštenju Ministarstva.\nKako se dodaje, u Kninu su u prisustvu najviših hrvatskih zvaničnika 5. avgusta uzvikivane parole koje predstavljaju ne samo govor mržnje, nego i poziv na linč i uništenje Srba, poput "Ubij ubij Srbina", "Za dom spremni" i "Mi Hrvati ne pijemo vina, pijemo krv četnika iz Knina", uz isticanje fašističkih simbola Nezavisne Države Hrvatske, u godini kada Evropa obeležava 70 godina od pobede nad fašizmom.\nOvakvo ponašanje je apsolutno suprotno civilizacijskim i evropskim vrednostima, kao i antifašističkoj tradiciji Evropske unije i predstavlja najgrublje kršenje ljudskih i manjinskih prava, garantovanih od strane međunarodnih organizacija u kojima je i Hrvatska član, kažu u Ministarstvu spoljnih poslova.\nSrbija očekuje od Hrvatske, kao punopravne članice Evropske unije, da ispuni sve obaveze koje je preuzela članstvom u EU, posebno po pitanju zaštite manjina, povratka i integracije prognanih lica.\n"Imajući u vidu da ovakve i slične izjave i postupci nanose ozbiljne negativne posledice po ukupne bilateralne odnose, kao i političku stabilnost u regionu, Srbija očekuje da organizatori i počinioci navedenih dela budu kažnjeni shodno zakonima i međunarodnim konvencijama", zaključuje se u saopštenju.


BalkanMagazin :: Hrvatska beleži veliki porast izvoza nafte i naftnih derivata\nHrvatska beleži veliki porast izvoza nafte i naftnih derivata\nponedeljak, 11. septembar 2017 13:32\nNaftna industrija Hrvatske u prvom polugodištu povećala proizvodnju za 20,2%, a vrednost izvoza za 74,3%.\nPrema podacima koje je u četvrtak objavio Državni zavod za statistiku, u prvih šest meseci ove godine u Hrvatskoj je nominalni rast izvoza u kunama iznosio 14,5%, daleko više nego u istom periodu prošle godine, kada je na godišnjem nivou povećan za 3,6%. Najveći uticaj na rast izvoza u 2017. godini ima naftna industrija, koja je znatno povećala i proizvodnju i izvoz, prenosi portal EnergetikaNet.\nProizvodnja je povećana za 20,2%, a vrednost izvoza za čak 74,3%. Pri tom treba imati u vidu da je prosečna „brent“ cena sirove nafte na globalnom tržištu u prvih šest meseci porasla za 28,0%, što je dovelo i do rasta cena izvezenih naftnih derivata.\nOtvorena su nova tržišta za izvoz naftnih derivata, Maroko i Gibraltar, a znatno je povećan i izvoz na stara, točnije u Italiju i BiH.\nOživljena domaća potražnja i rast izvoza roba i usluga istovremeno znatno podstiču rast uvoza, čija je vrednost na godišnjem nivou povećana za 11,2%. Najveći uticaj na ukupan rast uvoza imaju uvoz sirove nafte, u skladu s njenom povećanom preradom, uvoz motornih vozila, koji je dobar pokazatelj oporavka potražnje, i uvoz naftnih derivata, objavila je HGK.


Džonson: Vakcina neće nokautirati virus, poštujte mere - NOVA portal\nSvet Autor:Nova 11. Nov. 202016:38\nBoris Džonson Foto:Tanjug/Jack Hill/Pool Photo via AP\nBritanski premijer Boris Džonson upozorio je danas da vakcina protiv koronavirusa neće potpuno iskoreniti kovid 19 i da zbog toga ne treba očekivati da će uvedene restriktivne mere biti ublažene, uprkos spekulacijama da će Fajzerova vakcina stići u Britaniju do Božića.\nSrbin iz Britanije za Nova.rs: Strah, konfuzija, podela…\nNajbolji način da se ova zemlja vrati na noge je da nastavimo putem na kome smo, rekao je Džonson i dodao da nam je nauka dala “dve velike boks rukavice” u vidu moguće vakcine i masovnog testiranja ali da nijedna nije u stanju da sama nokautira virus.\n“Zbog togaova zemlja mora naporno da radi, ostane disciplinovana i poštuje uvedene mere”, rekao je on posle spekulacija da bi restriktivne mere koje su na snazi u više delova Engleske biti ukinute 2. decembra.\nBritanija bi tada trebalo da se vrati na takozvani “semafor” sistem mera, gde je strogoća zavisiti od broja novozaraženih ali ministri sada razmatraju pojednostavljivanje sistema kako bi veće oblasti bile pokrivene. To praktično znači da bi umesto pojedinačnih gradova, mere lokdauna važile u celim regionima.\nTe najave izazvale su bes javnosti kojoj je muka potpunog ili delimičnog zatvaranja i mera zaštite.\nBoris DžonsonkoronakoronavirusVelika Britanija


Sirija: Zbog intenzivnih napada u Idlibu raseljeno skoro milion ljudi – Minber\nkol. 22, 2019 at 10:57 pm\nadmin 3 godine ago 467 views\nUsljed napada pripadnika režima sirijskog predsjednika Bashara Al-Assada i ruskih snaga na zonu deeskalacije sukoba Idlib, od 17. septembra 2018. raseljena su najmanje 945.992 civila, javlja Anadolu Agency (AA).\nSirijska interventna grupa sastavila je izvještaj o broju raseljenih u zoni Idlib od 17. septembra 2018., dana kada je uz posredstvo Turske i Rusije potpisan Sporazum o Idlibu.\nNavodi se kako je od 2. februara, u režimskim i ruskim napadima pogođeno 11 izbjegličkih kampova, 30 centara civilne zaštite, 66 zdravstvenih ustanova, 106 škola, 18 tržnica, 71 džamija, dvije hidrocentrale, tri elektrocentrale i 16 pekara.\nU napadima je, između ostalih, poginulo pet humanitarnih radnika, deset pripadnika Civilne zaštite, 11 pripadnika hitne pomoći i četiri medicinska radnika.\nDirektor Grupe Mohammed Hallaj kazao je kako je Khan Shaykhun gotovo prazan.\n”Oko deset posto stanovništva u Erihi, Saraqibu i Maaretinumanu je migriralo. Ukoliko se nastave napadi prema ovim područjima, broj raseljenih bi mogao doseći 1,5 miliona“, upozorio je Hallaj.\nIdlib je u martu 2015. prešao pod kontrolu opozicije. Ujedno, to područje je jedna od najčešćih meta režimskih napada.\nTurska, Rusija i Iran su na sastanku u Astani, održanog početkom maja 2017., Idlib i okolinu proglasili zonom deeskalacije sukoba. Režimske snage su često kršile primirje, zbog čega su Turska i Rusija postigle dodatni dogovor.\nIpak, režimske snage uz pomoć saveznika, uprkos Sporazumu iz Sočija potpisanom 17. septembra 2018., nastavljaju izvoditi napade.\nPrethodno je Sirijska mreža za ljudska prava (SNHR) saopćila kako su u napadima koje su pripadnici režima sirijskog predsjednika Bashara Al-Assada i ruskih snaga na zonu deeskalacije sukoba Idlib izveli od 26. aprila do 19. augusta, poginula najmanje 843 civila.


Javni poziv za organizaciju zimskih sadržaja na Trgu Krajine i Parku "Petar Kočić" | BL Portal\nJavni poziv za organizaciju zimskih sadržaja na Trgu Krajine i Parku „Petar Kočić“\nGradska uprava raspisala je danas javni poziv, sa mogućim međunarodnim učešćem, za organizaciju zimskih sadržaja na platou Trga Krajine i Parku „Petar Kočić“, u okviru priprema za turističku sezonu 2019/2020.\nPrema pozivu, zainteresovana pravna lica iz zemlje i regiona mogu da dostave prijedloge projekata/programa za manifestaciju „Banjalučka zima 2019/2020“, koja će biti održana u našem gradu u periodu od 1. decembra ove do 15. januara naredne godine.\nPrijedlozi projekata/programa treba da sadrže elemente zabavnog programa za djecu i odrasle u duhu novogodišnjih i božićnih praznika, kao i idejno osmišljeno korišćenje javnih površina grada za programske turističke i ugostiteljsko-trgovinske sadržaje.\nPravo učešća imaju: marketinške agencije, privredni subjekti registrovani za obavljanje turističke i ugostiteljsko-trgovinske djelatnosti i/ili organizaciju događaja i udruženja građana, koja treba da svoje prijedloge dostave u narednih 30 dana.\nZa organizovanje programa „Banjalučke zime“, Grad Banja Luka bi pravnim licima ustupio javnu površinu (po prijedlogu, u cjelosti ili parcijalno) bez naknade na Trgu Krajine, površine 3.526 m², i u Parku „Petar Kočić“, površine 8.230 m².


SMRTONOSNE MREŽE: Devojka poginula u Nišu snimajući video | Ekspres.net\nDevetnaestogodišnja devojka sinoć je pala sa zgrade u Nišu i poginula. Kako prenose mediji, do nesreće je došlo oko 19 časova u Čarnojevićevoj ulici dok je sa društvom snimala video-klip za društvene mreže.\nNa lice mesta došla je i ekipa Hitne pomoći, koja je samo mogla da konstatuje smrt 19-godišnje devojke. Ona je pala sa visine od 15 metara, ali zvaničnih informacija o okolnostima nesreće još uvek nema.\nTags društvene mreženesrećaNišsnimak\nRadnik u Nišu preminuo nakon što je na njega pao viljuškar NESREĆA U NIŠU: Dečak (15) podleteo biciklom pod automobil, operisan je i bori se za život BORBA ZA ŽIVOT TRAJALA JE DVE NEDELJE: Preminuo dečak iz Niša koga je udario automobil dok je vozio bicikl NESREĆA KOD NIŠA: Radnik pao sa krova, poginuo na mestu


e-novine.com - Masakr neslućenih razmera u Libiji\n20.02.2011 - 22:39\nPreko 200 mrtvih\nMasakr neslućenih razmera u Libiji\nVojne i policijske trupe u libijskom gradu Bengaziju počinile su u nedelju masakr neslućenih razmera nad demonstrantima koji traže reforme u zemlji. Po izveštajima BBC-ja zvanično je potvrđena smrt više od 200 ljudi dok je oko 900 povređeno. U retkom izveštaju o nemirima u Bengaziju libijska državna televizija je u nedelju prenela da je “napadnuta vojna baza” u gradu.\nNajkrvaviji sukobi u Libiji od početka socijalnih nemira zabeleženi su ovog vikenda tokom protestnih marševa na sahranama prethodno ubijenih demonstranata. Po agencijskim izveštajima na okupljene je otvorena vatra iz automatskog i teškog naoružanja. Jedan libijski doktor je izjavio da se u nedelju desio “pravi masakr”. Lekar koji je molio da mu se ne otkriva identitet rekao je za AP da bolnica više nema sredstava i da ne može da zbrine sve povređene "Plačem. Zašto svet ne sluša?", rekao je lekar u očaju. Većina žrtava je iz vatrenog oružja ranjena u glavu, vrat i grudi.Prema informacijama koje pristižu, Gadafijevi snajperisti pucaju po narodu u Bengaziju, a broj mrtvih i povređenih raste iz sata u sat. Human Rights Watch je saopštio da je najmanje 173. ljudi ubijeno u Libiji od početka demonstracija u sredu. Drugi najveći grad u zemlji Bengazi je poslednjih dana bio centar protesta protiv četvorodecenijske vladavine pukovnika Moamera Gadafija.\nOko 50 libijskih muslimanskih intelektualaca tražili su od snaga bezbednosti, koje su ubile više desetina antivladinih demonstranta u Bengaziju, na istoku Libije, da prestanu sa ubijanjem civila."Apelujemo na svakog muslimana koji je pripadnik režima ili na bilo koji način pomaže režimu, da shvati da su naš tvorac i njegov voljeni prorok iz samilosti zabranili ubijanje nedužnih ljudskih bića. Ne ubijajte svoju braću i sestre. Zaustavite masakr odmah", poručili su intelektualci u apelu.Izjave očevidaca nije moguće proveriti zbog toga što libijske vlasti ne dozvoljavaju stranim novinarima i humanitarnim organizacijama da uđu u zemlju od kada su izbili protesti protiv režima Moamera Gadafija, a libijskim novinarima je zabranjen ulazak u Bengazi.Internet ne radi, a često ni mobilni telefoni, tvrdi američka kompanija koja prati Internet saobraćaj, naveo je Reuters. U Bengaziju, koji se nalazi oko 1.000 kilometara istočno od Tripolija, Gadafi je uvek imao slabiju podršku nego u ostalim delovima zemlje.\nZapadni političari su oštro osudili nasilje u Libiji. Tokom telefonskog razgovora sa Gadafijevim sinom, Sarifom al-Islamom, britanski ministar spoljnih poslova Vilijem Hejg je izrazio “ozbiljnu zabrinutost” Londona zbog eskalacije nasilja. “Postupci Libije su neprihvatljivi i izazvaće osudu širom sveta”, rekao je Hejg. Američki State Department je takođe izrazio “ozbiljnu zabrinutost zbog uznemirujućih izveštaja koji dolaze iz Libije”. Portparol Filip Krovli je izjavio da su u Vašington stigli mnogobrojni izveštaj koji govore o stotinama ubijenih i povređenih ali je takođe naglasio da trenutno nije moguće utvrditi kompletan broj žrtava.\nFrancuska je “ekstremno zabrinuta” zbog događaja u Libiji izjavio je u nedelju ministar za evropske poslove Loran Vokije kritikujući Libiju zbog “totalno nesrazmerne” upotrebe sile. Međutim Libija je takođe pokušala da iskoristi svoj uticaj na Evropsku uniju upozorivši Brisel da će obustaviti saradnju na polju protiv ilegalne imigracije ukoliko EU nastavi da ohrabruje prodemokratske proteste.\nLibijske vlasti razmatraju ustavne promene u nastojenju da ublaže antivladine proteste, saopštilo je u nedelju italijansko ministarstvo spoljnih poslova. U saopštenju se navodi da je ministar spoljnih poslova Franko Fratini rekao američkoj državnoj sekretarki da postoji "mogućnost reformeustava koju bi uskoro mogao da pokrene Narodni kongres".Libijski lider Moamer Gadafi je došao na vlast 1969. godine i od tada vlada zemljom bez izabranog parlamenta ili ustava. Prema depešama američke diplomatije koje je prošlog meseca objavio Wikileaks, Gadafi je podržao zamisao da najviše libijsko zakonodavno telo usvoji ustav.


Kraljevo: Vaskršnji paketi za romsku decu | MediaPortal.rs\nKraljevo: Vaskršnji paketi za romsku decu\nGradonačelnik grada Kraljeva dr Predrag Terzić, zajedno sa narodnim poslanicama Sandrom Joković i Danijelom Vujičić, obišao je Romsko naselje gde je povodom uskršnjih praznika organizovana podela prigodnih paketica za mališane.\n„Grad se trudi da pomogne deci sa Kosova i Metohije i drago mi je što su ljudi sa srpskog Kosova i Metohije odlučili da upute pomoć u Kraljevo, u naše Romsko naselje“, istakao je Terzić.\nPrema njegovim rečima, položaj Roma se u poslednjih nekoliko godina značajno promenio, na prvom mestu pripadnici romske zajednice su, kao i svi drugi građani Kraljeva, dobili priliku da rade u dve novootvorene fabrike. Takođe, gradonačelnik pored razgovora sa predstavnicima romskih udruženja Nebojšom Vujičićem, Zoranom Petrovićem i Draganom Markovićem, svake nedelje na prijemu građana u svom Kabinetu razgovara sa predstavnicima romske manjine o njihovim problemima.\n„Naš cilj je, ne samo da donesemo poklone ovoj deci, već da razgovaramo sa njima i da ih motivišemo da završavaju osnovne, srednje škole i fakultete kako bi mogli da rade, da žive od svog rada, ali i da doprinose razvoju svoje zajednice. Ova deca su ista kao i sva druga deca, ali samo kroz obrazovanje mogu da počnu da rade i postanu korisni članovi društva, što je cilj svih nas“, pojasnio je Terzić, pa dodao da će samo kroz zajedničku saradnju Grada, institucija i predstavnika romske manjine uspeti u ovoj nameri.\nKako je naglasila prva žena poslanica romske nacionalne manjine u Srbiji Sandra Joković, akcija pod sloganom „Deca deci“ nastala je sa ciljem da se mališanima ulepšaju praznici simboličnim paketićima sa slanim i slatkim proizvodima.\n„Na zajedničku inicijativu, narodna poslanica Danijela Vujičić i ja, želele smo da obradujemo mališane uzrasta od jedne do deset godina. Deo sredstava donirala je opština Kosovska Mitrovica i trgovina „Verkos“ iz Kraljeva, čime je obezbeđeno 450 paketića. Od toga, 400 paketića je podeljeno u naseljima Romsko I i II, kao i Šator naselju, a preostalih 50 dobiće deca u ulici Vojvode Putnika i Boračkom naselju“, izjavila je narodna poslanica, pa naglasila da je ovo jedna u nizu akcija kojih će biti mnogo u narednom periodu.\nNarodna poslanica u Skupštini Republike Srbije sa Kosova i Metohije Danijela Vujičić napomenula je da sva deca u Srbiji imaju jednaka prava bez obzira na veru i nacionalnost.\n„Akcija „Deca deci“ pripomognuta je od strane opštine Kosovska Mitrovica, i ja sam lično učestvovala, ali i deca iz Velike Hoče, odnosno njihove mame, koje su našarale uskršnja jaja za svu decu koja će dobiti paketiće“, pojasnila je Vujičić, pa dodala da su ovakve inicijative značajne jer pokazuju da ne postoje građani drugog reda, kao i da romska nacija ima jednaka prava kao i svi drugi građani u Srbiji.\nPredsednik Udruženja „Plavi cvet“ Nebojša Vujičić zahvalio je narodnim poslanicama Sandri Joković i Danijeli Vujičić na uskršnjim paketićima za romsku decu, kao i gradonačelniku grada Kraljeva dr Predragu Terziću na podršci koju pruža pripadnicima romske zajednice u našem gradu.


Rađenović potpisao prvi Javni ugovor iz oblasti javno – privatnog partnerstva - NMR Info\nRađenović potpisao prvi Javni ugovor iz oblasti javno – privatnog partnerstva\nKreirano jul 7, 2019\nU Sečnju je u petak, 5. jula 2019. godine potpisivanjem sporazuma izvršena primopredaja rekonstruisanih objekata javne rasvete sa teritorije opštine Sečanj. Ugovor o početku rada na rekonstrukciji potpisan je decembra meseca prošle godine a zamenjeno oko 2300 živinih i natrijumovih sijalica štetnih po zdravlje ljudi i životnu sredinu, sa novim Led sijalicama neškodljivim i dugotrajne upotrebe. Sledi faza eksploatacije ulične rasvete koja traje 12 godina a kojom će upravljati firma “Petrol” doo iz Beograda. U tom periodu deo obaveza firme “Petrol” doo koji je i izvođač radova jesu da o svom trošku vrši servisiranje kompletne rasvete a opština Sečanj će imati uštedu garantovanu ugovorom.\n-“Ovo je prvi Javni ugovor iz oblasti javno – privatnog partnerstva koji je sklopila opština Sečanj a iskustva ovog poslovanja opredeliće pravac daljeg postupanja lokalne samouprave sa pozicija ovog vida partnerstva” izjavio je Predrag Rađenović, predsednik opštine Sečanj.\n-“U ovoj fazi ispravljaćemo nedostatke nastale još iz perioda projektovanja kao što je popunjavanje određenih sijaličnih mesta i verujem da će na kraju svi građani biti zadovoljni postignutim rezultatima” izjavio je Slavko Romić, koordinator aktivnosti sprovođenja ugovora javnog-privatnog partnerstva opštine Sečanj.\n21. Tamiška regata\nŠinvoz raspisao novi konkurs za posao\nOpština Sečanj i Caritas Zrenjanin potpisali Memorandum o…\nPret\tSled 1 od 235


Klinički centar Srbije u Kampanji za racionalnu upotrebu antibiotika\nObjavljeno četvrtak, 21 april 2016 15:20 |\nKlinički centar Srbije, najveća i najznačajnija zdravstvena ustanova u našoj zemlji i okruženju, aktivno se priključio nacionalnoj Kampanji za racionalnu upotrebu antibiotika Ministarstva zdravlja u cilju očuvanja efikasnosti antibiotika, smanjenja antimikrobne rezistencije, sprečavanja neželjenog produženja trajanja bolesti, smanjenja rizika od smrtnog ishoda i ukupnih zdravstvenih troškova za lečenje.\nPrve konkretne mere i niz aktivnosti Kliničkog centra Srbije, u okviru Kampanje za racionalnu upotrebu antibiotika i kontrolu antimikrobne rezistencije, pokrenuti su u Urgentnom centru, imajući u vidu da se u ovoj ustanovi leči najveći broj kritično obolelih pacijenata u Srbiji. Zbog prirode osnovne bolesti i oslabljenog imunog sistema kod ovih pacijenata neophodna je pravovremena primena odgovarajuće antibiotske terapije, a terapijski izbor antibiotika u lečenju infekcija, uzrokovanih bakterijama otpornim na antibiotike je veoma sužen.\nDanas je u biblioteci Urgentnog centra Kliničkog centra Srbije održan akreditovan edukativni seminar za osoblje Urgentnog centra, jedan u nizu seminara koji se organizuju dva puta mesečno sa ciljem da se unapredi kvalitet rada, poboljša kontrola antimikrobne rezistencije i racionalna upotreba antibiotika. Učesnike seminara je pozdravio zamenik direktora Urgentnog centra, dr Dušan Jovanović, a dr Olivera Jovanović, koordinator komponente „Drugog projekta razvoja zdravstva Srbije“ upoznala je prisutne o aktivnostima Ministarstva zdravlja na sprovođenju Kampanje za racionalnu upotrebu antibiotika.\nU Urgentnom centru, u decembru 2015. godine, formiran je multidisciplinarni Tim za kontrolu upotrebe antibiotika koji čine anesteziolog, infektolog, mikrobiolog, epidemiolog, farmaceut. Ovaj tim se sastaje dva puta nedeljno i konzilijarno razmatra antibiotsku terapiju kritično obolelih pacijenta. Analizira se svaki pacijent i insistira na individualnom terapijskom pristupu, a na osnovu multidisciplinarne analize članova tima. Osim toga, u Urgentnom centru je pojačan epidemiološki nadzor, kvalitet uzorkovanja materijala za mikrobiološku analizu je podignut na viši nivo, čime se direktno utiče i na dobijanje validnih mikrobiolških rezultata.\nU narednom periodu na nivou KCS planira se uvođenje protokola adekvatne antibiotske profilakse i vodiča dobre prakse u terapiji infekcija, čime će se upotpuniti i unaprediti program aktivnosti protiv rastuće otpornosti bakterija na antibiotike. Na nivou KCS, glavnu i pokretačku ulogu, odnosno multidisciplinarni pristup rešavanju ovog problema ima i Centralna komisija za bolničke infekcije KCS.\nMere i aktivnosti koje Klinički centar Srbije kao vodeća zdravstvena ustanova sistemski i preventivno sprovodi su primer dobre prakse za sve bolnice u Srbiji ka dostizanju nacionalnih strateških ciljeva za racionalnu upotrebu antibiotika i kontrolu antimikrobne rezistencije.\nSprovođenje Kampanje za racionalu upotrebu antibiotika realizuje se u okviru „Drugog projekta razvoja zdravstva Srbije“ Ministarstva zdravlja, uz podršku Svetske banke.


Inicijativa Ne davimo Beograd 17. jauara organizuje "Protest za čist vazduh" - Društvo - Dnevni list Danas\nPočetna » Društvo » Inicijativa Ne davimo Beograd 17. jauara organizuje „Protest za čist vazduh“\nInicijativa Ne davimo Beograd 17. jauara organizuje „Protest za čist vazduh“\nDanas Online15.01.2020. 20:01\nInicijativa Ne davimo Beograd organizovaće na platou ispred gradske skupštine u petak, 17. januara od 18 časova „Protest za čist vazduh“, jer je kako se navodi u njivovom saopštenju, jasno da država ne planira da se bavi tim problemom.\nInicijativa je nakon zaključaka sa današnje sednice Vlade o zagađenju vazduha navela da su „zgroženi“ nivoom neodgovornosti i potpunim odsustvom brige za građane koju su pokazali državni i gradski službenici.\n„Iako je u našim gradovima izloženost opasno zagađenom vazduhu ogromna, u Valjevu 170 dana, u Užicu 154 dana, u Smederevu 146 dana a u Beogradu 132 dana, državni funkcioneri svojim izjavama nam se bukvalno rugaju i smeju u lice. Tako smo imali i izjavu predsednika Republike da je vazduh u Srbiji zagadjen samo par dana godišnje“, stoji u saopštenju Inicijative Ne davimo Beograd.\nOni su pozvali „sve one kojima je stalo do zdravlja nas i naše dece, koji vole Beograd i Srbiju“ da u petak 17. januara dođu na protest.\nPokret #1od5miliona pozvao na Protest za čist vazduh\nPokret #1od5miliona pruža podršku protestu Ne davimo Beograd-a pod nazivom “Protest za čist vazduh”. Pre par meseci pružali smo i podršku organizatorima protesta u Boru koji se još uvek bore kako bi vazduh u tom gradu bio podnošljiv za normalan život, navodi se u saopštenju pokreta.\nProšle nedelje, Pokret #1od5miliona je organizaovao i protest u Majdanpeku koji se takođe suočava sa ovim problemom kao i grad Bor – ogromno zagađenje vazduha zbog rudnika i površinske eksploatacije.\n-Nema većeg zločina od uništavanja čistog vazduha, koji svi zajedno udišemo. Pozivamo vas da dođete i podržite Protest za čist vazduh zato što je borba za vazduh borba za život. Dođite sutra u 18 časova ispred Opštine grada Beograda i koračajte zajedno sa nama kako bi se izborili za pristojan ali pre svega zdrav život, istakli su iz pokreta.\ninicijativa Ne davimo BeogradJedan od pet milionaProtestVlada SrbijeZagađenje vazduhaBeograd\n3 reagovanja na “Inicijativa Ne davimo Beograd 17. jauara organizuje „Protest za čist vazduh“”\n15. januara 2020. u 20.54\n16. januara 2020. u 05.54\nZdrava zivotna sredina treba biti prioritet..ali ne treba zbog jeftinih politickih poena uzbunjivati javnost kojekakvim informacijama…poluproverenim..\n16. januara 2020. u 08.11\nI to da svi dodju svojim dizelasima, bez katalizatora, kako bi vazduh u Beogradu bio jos cisci.\nSport • danas 13:55\nMađarski model za Srbiju\nRašković Ivić: Samo Vučić zna šta je na stolu s Prištinom\nKompanija Milenijum tim saopštila je danas da političkom mitingu...


Znakovi da ste premoreni od posla – Poslovni Saradnik\nPosted by poslovnisaradnik on June 22, 2016 June 22, 2016\nPrema posljednjem istraživanju Harvard Busines Reviewa, 3 do 5 odsto uposlenika je odgovorno za skoro jednu trećinu vrijednosti koja stigne u određenu korporaciju. Kako oni koji najviše i najbolje rade dokazuju svoje mogućnosti tako oni bivaju i izabrani za najviše pozicije unutar kompanije.\nJoš jedna studija, koju je uradila Ning Li na Iowa univerzitetu, otkriva kako ovi pojedinci mogu biti izuzetno važni za kompaniju. Član tima koji ima najveću frekvenciju unutar tima može „ključno utjecati na procese unutar grupe, ali i na efektnost grupe više nego svi drugi članovi“.\nPrevious Post Kako da promijenite pristup content marketingu\nNext Post Marketinške lekcije koje možete naučiti od Donalda Trumpa


U Glušcima sprovedena akcija „Promocija zdravlja“\n04.08.2015 U Glušcima sprovedena akcija „Promocija zdravlja“\nDanas je u Glušcima lekarska ekipa Hitnog medicinskog prijema Doma zdravlja Bogatić sprovela akciju „Promocija zdravlja“, kojom je obuhvaćeno besplatno merenje krvnog pritiska i šećera u krvi. Svi građani su mogli da se pregledaju, bez obzira na to da li su imali zdravstvenu knjižicu.\nZdravstveno stanje prekontrolisalo je 92 meštana, od kojih je kod 14 ustanovljeno uvećanje ispitivanih vrednosti. Pregledani građani dobijali su i stručne savete u vezi očuvanja i unapređenja zdravlja.\nSledeća akcija je u petak 7. avgusta, kada će i stanovnici Banovog polja imati priliku da prekontrolišu svoje zdravlje.\n„Dom zdravlja Bogatić u narednom periodu nastaviće sa akcijom „Promocija zdravlja“ i u ostalim mestima koja nemaju svog lekara: u Belotiću, Metkoviću, Glogovcu, Sovljaku, Očagama i Salašu Crnobarskom“, izjavila je Rada Jurišić, šef Hitnog medicinskog prijema Doma zdravlja Bogatić.\nBroj posetilaca na mreži: 51\nVi ste posetilac br: 11 355 562


Ministar zdravlja Zlatibor Lončar i ministar finansija Siniša Mali borave u radnoj poseti italijanskoj regiji Veneto, u okviru koje su imali priliku da sa italijanskim kolegama razmene iskustva i primere dobre prakse, naročito u pogledu organizacije i funkcionisanja zdravstvenog sistema.\nItalijanska regija Veneto se u pogledu dostupnosti zdravstvenih usluga, efikasnosti zdravstvene nege i primene dijagnostičkih aparata i opreme, odnosno po kvalitetu i funkcionisanju zdravstvenog sistema ističe, ne samo u okvirima Italije, već i u većem delu Evropske unije.\nU skladu sa tim, ministri u Vladi Srbije dobili su značajna saznanja u pogledu načina rada i organizacije zdravstvenog sistema, odnosno mogućnosti za konkretne primene iskustava italijanskih kolega u našoj zemlji.\n"U razgovoru sa domaćinima doživeli smo pohvale na račun mera koje smo sproveli u proteklom periodu, posebno na planu informatizacije zdravstvenog sistema, uvođenju elektronskog recepta i smanjivanja lista čekanja. Siguran sam da nas u budućnosti čeka mnogo konkretnija saradnja, koja će doprineti uspostavljanju još efikasnijeg i kvalitetnijeg zdravstvenog sistema u Srbiji", istakao je ministar Lončar.\nMinistar Mali je rekao da su imali priliku da se upoznaju sa načinom rada zdravstenog sistema u italijanskoj regiji Veneto, koji funkcioniše na najvišem nivou i čija iskustva mogu biti veoma korisna za nas.\n"Oni su posebno napredovali u primeni informacionih tehnologija u zdravstvenom sektoru, a kako bi smanjili liste čekanja i ceo sistem napravili efikasnijim. Razvoj i jačanje zdravstvenog sistema jedan je od prioriteta Vlade Republike Srbije", rekao je Mali.\nMali je naveo da ono što ga kao ministra finansija posebno raduje je da će zdravstvenim radnicima biti povećane plate.\nNajveće povećanje od 12 odsto mogu da očekuju medicinski i stomatološki tehničari, dok će doktori medicine i stomatolozi, kao i doktori specijalisti dobiti uvećanje plata za 10 odsto.\nOstali zaposleni u zdravstvu dobiće uvećanje plata od sedam odsto, dodao je ministar Mali.\nSindikati: Zdravstveni sistem odlično reagovao u pandemiji


Treći obilazak kompanije Comtrade | ITHS\nU ponedeljak, 28. novembra, učenici ITHS išli su u treći obilazak pogona proizvodnje i servisa kompanije Comtrade.\nUčenici dva puta nedeljno na praktičan i zabavan način uče o zaduženjima i odgovornostima specifičnih radnih mesta u okviru obilaska kompanije Comtrade. U prve dve nedelje odeljenje I/1 obilaziće radna mesta u okviru sektora proizvodnje, dok će odeljenje I/2 obilaziti radna mesta u okviru sektora servisa.\nUčenici svakog odeljenja podeljeni su u četiri grupe. Svaka grupa u toku jedne posete obilazi jedno radno mesto.


Krug 99: Treba nam neka vrsta ”bosanskog proljeća” – Informer\nKrug 99: Treba nam neka vrsta ”bosanskog proljeća”\nAsocijacija nezavisnih intelektualaca “Krug 99” upriličila je danas u Sarajevu druženje za svoje članove i prijatelje.\nPredsjednik “Kruga 99” Sulejman Redžić ovom prilikom je istakao da je 2011. godina bila veoma teška za Bosnu i Hercegovinu, posebno unutrašnjopolitička situacija.\n“Nemogućnost formiranja vlasti na državnom nivou pokazuje da su u BiH na sceni centri moći koji nisu orijentirani ka tome da ova država opstane i oni smišljeno koče zemlju na njenom putu ka integraciji u EU i pogotovo u NATO. “Krug 99″ smatra da ne postoje vanjski faktori koji idu u prilog secesionističkim politikama i imamo uvjeravanja, od East Rivera do Brisela, da se i dalje vjeruje u BiH kao trajnu kategoriju”, kaže Redžić.\nČlan Predsjedništva i jedan od osnivača “Kruga 99” Adil Kulenović rekao je da je sretan što je ova asocijacija čuvajući svoje osnovne ideje uspjela da se očuva do današnjeg dana.\n“Situacija u BiH se neće promijeniti dok građani ove zemlje ne prevaziđu svoje etničke podjele i upere prst u one koji u njima vide sluge a ne saborce u borbi za bolju budućnost i perspektivu. Nama treba neka vrsta “bosanskog proljeća” koje će našim vlastodršcima pokazati da mi nismo samo podanici”, smatra Kulenović.\nMuhamed Budimlić: Generalno, kriminalitet u Sarajevu je u porastu


RTCG - Radio Televizija Crne Gore - Nacionalni javni servis :: Politika :: Junkerova inicijativa dobar signal\nPEJOVIĆ PORUČIO 25. 09. 2017. 11:45 >> 11:15 0\nJunkerova inicijativa dobar signal\nInicijativa predsjednika Evropske komisije (EK) Žana Kloda Junkera da EK do kraja 2018. kreira Strategiju za uspješan pristup Crne Gore i Srbije, dobar je signal za Crnu Goru, ocijenio je ministar evropskih poslova Aleksandar Andrija Pejović.\nPejović je, kako je saopšteno iz Ministarstva evropskih poslova, učestvovao na 13. Konferenciji evropskih regija i gradova koja je, u organizaciji Instituta evropskih regija, održana u Salcburgu, u Austriji.\nPejović je sa evropskim komesarom za susjedsku politiku i pregovore o proširenju Johanesom Hanom i ministrima evropskih i inostranih poslova država Zapadnog Balkana učestvovao na panelu „Naredna generacija novih EU članica“.\nNavodi se da je Pejović, govoreći o inicijativi Junkera, istakao da je to prvi put, nakon dužeg perioda, da EK daje vremensku odrednicu, odnosno projekciju perioda u okviru kojeg se očekuje da dvije države koje su najviše odmakle u približavanju Evropskoj uniji (EU) i koje jedine vode pristupne pregovore, sprovedu potrebne reforme i priključe se Uniji.\nOn je istakao da je proširenje EU dvosmjeran proces i da Unija, slanjem pozitivnih signala iz Brisela, većim prisustvom na Zapadnom Balkanu i otvaranjem vrata za nove članice snaži perspektivu članstva i podstiče sprovođenje reformskih procesa.\n"U tom kontekstu, ministar je naglasio da je Junkerova inicijativa dobar signal za Crnu Goru i Srbiju, ali i za ostale države regiona, kao i da svaka država napreduje u skladu s individualnim rezultatima", navodi se u saopštenju.\nHan je ocijenio da inicijativa Junkera dodatno osnažuje evropsku perspektivu regiona naglasivši da je vremenski okvir do 2025. pokretni cilj i da, ne postoji ograničenje brzine i da se može desiti da neke države pristupe prije, a neke kasnije.\nOn je istakao da su vrata EU otvorena za sve države Zapadnog Balkana, uz ocjenu da je važno pokazati održive rezultate, posebno u oblasti vladavine prava i ekonomskog razvoja.\n"Istakao je da sve države regiona treba da postanu članice EU i da će evropski projekt biti dovršen njihovim stupanjem u članstvo", kaže se u saopštenju.\nNavodi se da su se učesnici panela saglasili o važnosti većeg prisustva EU u regionu i davanja većeg značaja politici proširenja, u cilju intenziviranja započetih reformi.\nŽan-Klod Junker Aleksandar Andrija Pejović\nZ. Balkan ne smijemo ispustiti iz vida\n04. 05. 2018. 10\n"2025. nije obećanje, već ohrabrenje"\n24. 02. 2018. 4\n19:28 "Vučić i Tači svjesni ograničenja ideje o razmjeni teritorija "


Vučić: Er Srbija ubedljivo najbolje posluje u regionu\nPredsednik Vlade Srbije Aleksandar Vučić izjavio je danas da avio-kompanija Er Srbija ubedljivo najbolje posluje u celom regionu i da će ove godine ostvariti dva do tri puta veći profit od prošlogodišnjeg.\n"Da nema političkih prepreka, Er Srbija bi već kupila još dve ili tri kompanije u regionu. Međutim, veoma žalim zbog ljudi koji čeznu za tim da njihova nacionalna kompanija bude manje uspešna i čine sve da nešto loše o njoj kažu", kazao je Vučić nakon otvaranja fabrike "Leoni" u Malošištu kod Doljevca.\nOn je rekao da će Er Srbija uvesti letove iz Niša ukoliko u tome bude videla poslovni interes.\n"Kao predsednik Vlade Srbije ukazaću im na tu mogućnost, ali odluka zavisi isključivo od toga da li će oni videti mogućnost da im određena linija bude profitabilna. Nije nama cilj da se samo razvija Beograd", kazao je Vučić.\nPrema njegovim rečima, Vlada Srbije će nakon davanja koncesionog ugovora za beogradski aerodrom "Nikola Tesla" i proširenja njegovih kapaciteta, pokušati da uvede takav sistem i na niškom aerodromu i aerodromu Lađevci kod Kraljeva.


O TELENORU O NAMA USLOVI KORIŠĆENJA NICKELODEON PLAY USLOVI KORIŠĆENJA\nNick Play je aplikacija (u daljem tekstu: Aplikacija) koja podrazumijeva mobilnu verziju aplikacije koja omogućava pristup Nick Play sadržaju. Nick Play aplikacija svojim pretplatnicima nudi najpopularnije Nickelodeon naslove, odnosno crtane filmove i serije namijenjene najmlađima, kao i igrice prilagođene navedenom uzrastu, u potpuno bezbjednom okruženju za djecu.\nNick Play usluga je dostupna na Android i iOS operativnim sistemima.\nTelenor svim postpejd i pripejd korisnicima, fizičkim licima, na teritoriji Crne Gore (u daljem tekstu: korisnici) dodjeljuje 10GB internet saobraćaja prilikom aktivacije Nick Play aplikacije, a koji je namijenjen isključivo za njegovo korišćenje u domaćem saobraćaju, te nema brige usled dodatne naplate interneta.\nServis možete aktivirati po cijeni od 1.99 eura sa PDV-om.\nPrije registracije Aplikacije, Korisnici će se upoznati sa uslovima korišćenja Aplikacije u okviru Nick Play aplikacije.\nUkoliko napuštate Nick Play okruženje, internet saobraćaj će biti naplaćen po standardnoj tarifi.\nUkoliko korisnik pristupa Aplikaciji putem druge mreže, (Wi-Fi, ADSL, mobile data drugog provajdera, kablovski internet...), Telenor neće obezbijeđivati dodatni internet saobraćaj za ovu uslugu;\nAplikacija se može koristiti probno, bez naknade u periodu od 30 dana od datuma prve aktivacije, nakon čega se naplaćuje u iznosu od 1.99 eura sa PDV-om mjesečno.\nPlay i Premium paketi\nUkoliko si korisnik Play plus (S, M, L ili XL) ili Premium plus, u okviru Moj Telenor aplikacije ili portala Moj Telenor možeš da se odlučiš za Nickelodeon Play kao servis, koji možeš da koristiš bez dodatne nadoknade u okviru paketa.\nOdgovornost i korišćenje Nick Play Aplikacije:\nTelenor d.o.o. neće pružati nikakve informacije kompaniji Viacom International Inc. (VMN) o svojim korisnicima;\nUslovi korišćenja Nick Play, uključujući i aplikaciju, su dati u okviru Applikacije vlasnika Aplikacije Viacom International Inc. (VMN), te je korisnik prilikom aktivacije istog u obavezi da se sa istima upozna i saglasi;\nTelenor ne odgovara za naplatu saobraćaja ukoliko dođe do konfiguracionih promena na strani Nick Play Aplikacije, koje su u isključivoj nadležnosti vlasnika istih.\n* Internet saobraćaj je namijenjen korišćenju Nick Play usluge u domaćem saobraćaju. Telenor zadržava pravo na ograničenje internet saobraćaja za korišćenje Nick Play usluge kako bi svim korisnicima omogućio korišćenje ove Aplikacije po optimalnim uslovima.


Šta nas čeka u zemlji i svetu ove nedelje? | Restart Magazin\nOve nedelje se obeležava trideset godina od pada Berlinskog zida, kao i godišnjica Kristalne noći u Nemačkoj, britanski parlament bira novog predsednika skupštine, a Španci novu Vladu.\nU Beogradu počinje filmski festival Slobodna zona, a fudbaleri Zvezde i Partizana igraju nove, uzbudljive utakmice.\n1) Velika Britanija: Ko će sada vikati „Mir, mir!”\nPoslanici britanskog parlamenta biraju novog predsednika skupštine u ponedeljak. Ko god da bude izabran, na toj poziciji će najverovatnije provesti samo jedan dan pre raspuštanja skupštine zbog vanrednih izbora koji su zakazani 12. decembra.\nNakon deset godina na mestu predsednika skupštine, Džon Berkou je najavio da će podneti ostavku u septembru.\nBerkou, poznat po glasnom uzviku „Mir, mir!”, ovu čuvenu frazu je izgovorio čak 14.000 puta pokušavajući da utiša glasne poslanike.\nNjegove zasluge u modernizaciji parlamenta pohvalili su i premijer Boris Džonson, ali i lider laburista Džeremi Korbin. Dozvoljavao je poslanicima dovoljno slobode da od članova vlade zahtevaju odgovornost i donosio je kontroverzne proceduralne odluke u ključnim fazama Bregzita.\n2) Trideset godina od pada Berlinskog zida\nBerlinski zid pao je 9. novembra 1989. godine, a sa njim i granica koja je 28 godina delila grad na Istočni i Zapadni deo. Ova podela imala je devastirajuće posledice – razdvojene su porodice, prijatelji i komšije, a građana Istočnog Berlina živeli su u svojevrsnoj izolaciji. Ovaj događaj je označio i pad Gvozdene zavese.\n3) Izbori u Španiji\nŠpanci izlaze na birališta 10. novembra jer vršilac dužnosti premijera i lider socijalista Pedro Sančez nije uspeo da osigura podršku dovoljnog broja poslanika za formiranje vlade.\nSančezova Španska socijalistička radnička stranka osvojila je najviše mandata na aprilskim izborima, ali ne i većinu u španskom parlamentu koji broji 350 mesta.\n4) Filmski festival Slobodna zona počinje u Beogradu\nFilmski festival Slobodna zona se održava od 7. do 12. novembra u sedam bioskopskih dvorana u Beogradu, Novom Sadu i Nišu. Festival svečano otvara film o Areti Frenklin, kraljici soul muzike.\n5) Srpsko – engleski fudbalski okršaj, drugi deo\nPred ljubiteljima fudbala u Srbiji trebalo bi da bude još jedna veoma uzbudljiva nedelja, jer će Crvena zvezda i Partizan ponovo odmeriti snage sa engleskim klubovima u evropskim takmičenjima.\nCrvena zvezda će u sredu u Beogradu na stadionu Rajko Mitić dočekati londonski Totenhem u utakmici četvrtog kola Lige šampiona.\nPre dve nedelje londonski klub je ubedljivo savladao crveno-bele sa 5:0, ali prvak Srbije i dalje ima šanse za plasman u narednu fazu LŠ ili makar osvajanje trećeg mesta koje mu garantuje nastup u Ligi Evrope na proleće sledeće godine.\nDan kasnije, u četvrtak, fudbalere Partizana očekuje gostovanje na Old Trafordu kod Mančester Junajteda u meču četvrtog kola Lige Evrope.\nU prethodnom okršaju ovih ekipa, Junajted je u Beogradu pobedio crno-bele, koji uprkos tome i dalje mogu do jednog od prva dva mesta u grupi koja vode u dalju rundu takmičenja.\n← Iran počeo da proizvodi duplo više obogaćenog uranijuma\nDa li da trenirate dok se borite sa prehladom? →